Strwythur y Flwyddyn Academaidd\nEsboniad ar Strwythur eich Rhaglen > Strwythur y Flwyddyn Academaidd\nTymhorau a Semestrau\nI'r rhan fwyaf o fyfyrwyr sy'n astudio rhaglen astudio fodiwlaidd, seilir y patrwm addysgu ar ddau semester o fewn strwythur tri thymor, sef tymor Gŵyl Mihangel, tymor y Grawys, a thymor yr Haf. I gael manylion llawn sesiynau academaidd cyfredol a rhai'r dyfodol, ewch i Dyddiadau Tymhorau a Semestrau.\nStrwythur y Flwyddyn Academaidd ar gyfer Rhaglenni Israddedig\nGellid dysgu modiwlau naill ai yn Semester 1 neu yn Semester 2, neu trwy gydol y sesiwn ar draws y 2 Semester. Gelwir y modiwlau hyn yn 'fodiwlau hir' gan eu bod yn rhedeg o Fedi i Fai. Mae rhai Colegau'n cynnig modiwlau byr dwys iawn hefyd, dros gyfnod o wythnos neu bythefnos. Fel arfer, cyfyngir y rhain i flwyddyn olaf Graddau Cychwynnol Uwch (er enghraifft MEng, MMath).\nOs ydych yn astudio rhaglen yng Ngholeg y Gwyddorau Dynol ac Iechyd, bydd y patrwm addysgu'n wahanol oherwydd gofynion dysgu gwahanol y cyrff proffesiynol. Ceir manylion yn Llawlyfr eich Coleg.\nStrwythur y Flwyddyn Academaidd ar gyfer Rhaglenni Ôl-raddedig a Addysgir\nMae'r flwyddyn academaidd ar gyfer rhaglenni Ôl-raddedig a Addysgir un flwyddyn, boed yn rhaglenni Safonol neu raglenni Hyblyg, yn rhedeg o fis Medi i fis Medi yn achos myfyrwyr amser llawn. Yn achos rhaglenni Safonol, cwblheir Rhan Un (y modiwlau a addysgir) rhwng Medi a Mai/Mehefin fel arfer, a Rhan Dau (y traethawd hir) rhwng Gorffennaf a Medi.\nYn ystod rhaglenni Estynedig dwy flynedd o hyd, fel arfer cwblheir Rhan Un rhwng Medi a Mai ym Mlwyddyn Un, a Rhan Dau (y traethawd hir) rhwng naill ai Mehefin ac Ionawr neu ynteu rhwng Medi a Mai ym Mlwyddyn Dau.Fodd bynnag, mae rhai rhaglenni ôl-raddedig yn dysgu ac yn asesu eu modiwlau Rhan Un y tu allan i'r patrwm addysgu israddedig arferol, er enghraifft trwy wythnos ddwys neu astudio ar y penwythnos gydag arholiad ar ddiwedd y modiwl a/ neu aseiniad i'w gwblhau'n fuan ar ôl hynny. Ceir manylion yn Llawlyfr eich Coleg.\nOs ydych yn fyfyriwr Diploma Ôl-raddedig amser llawn, bydd strwythur arferol y flwyddyn academaidd yr un peth â Rhan Un rhaglen Meistr a Addysgir.\nOs ydych yn fyfyriwr Tystysgrif Ôl-raddedig, bydd strwythur y flwyddyn academaidd ar gael yn Llawlyfr eich Coleg.\n< Disgrifwyr Cymwysterau | Terfynau Amser >


Boicotiwch S4C medd elusen anifeiliaid - BBC Cymru Fyw\nBoicotiwch S4C medd elusen anifeiliaid\nImage caption Cafodd 'Y Syrcas' ei ffilmio yn Nregaron\nMae elusen sydd yn ymgyrchu dros les anifeiliaid yn galw ar bobl i beidio gwylio S4C dros gyfnod y Nadolig am ei bod yn defnyddio eliffantod mewn ffilm fydd ar y sgrin ddydd San Steffan.\nCafodd dau o eliffantod Affricanaidd eu gyrru i Gymru er mwyn cymryd rhan yn 'Y Syrcas', ffilm deuluol sydd yn olrhain hanes merch ifanc sydd ddim yn cael rhyddid i fyw bywyd fel y mae hi eisiau am fod ei thad yn ceisio ei rheoli.\nYn ôl Animal Defenders International yn aml dyw anifeiliaid ddim yn cael y gofal iawn pan nad ydyn nhw ar set.\nMi wnaethon nhw anfon llythyr at S4C gan ddweud ei bod nhw'n anhapus bod yr eliffantod yn cael eu defnyddio yn y ffilm ac yn holi am les yr anifeiliad.\nDywedodd prif weithredwr y corff, Jan Creamer, fod eu hymchwiliadau nhw yn y gorffennol wedi dangos bod lles anifeiliaid ddim yn cael eu hystyried o fewn y diwydiant diddanu.\nMeddai: "Ar gyfer eliffantod mi fydd hyn yn golygu dulliau creulon o'u hyfforddi fel defnyddio bachyn tarw a deunyddiau rhoi sioc drydanol. Mi fyddan nhw hefyd yn cael eu cadwyno am gyfnodau hir a'u caethiwo.\n"Ar ben hyn i gyd mae'n debygol fod yr eliffantod yma wedi cael taith galed o'r Almaen er y gallai effeithiau ffilm eraill fod wedi eu defnyddio.\n"Dylai pobl sydd yn caru anifeiliaid osgoi holl ffilmiau sydd yn parhau i ddefnyddio anifeiliaid byw a pheidio gwylio dim ar S4C dros gyfnod y Nadolig fel arwydd o brotest."\nWrth ymateb i gŵyn yr elusen dywedodd Cyfarwyddwr Cynnwys S4C, Dafydd Rhys:\n"Gydol y prosiect yma, fe roddwyd blaenoriaeth bob amser i les yr anifeiliaid. Yn unol â gofynion S4C, fe gafwyd cyngor arbenigol er mwyn diogelu lles yr eliffantod.\nPan ddaeth y syrcas i Dregaron\nAnimal Defenders International (Saesneg)


Oedfa'r Eisteddfod: 'Her i ymrwymo i weithio at well byd' - BBC Cymru Fyw\nOedfa'r Eisteddfod: 'Her i ymrwymo i weithio at well byd'\ndisgrifiad o’r llunY Parch. Beti-Wyn James oedd yn arwain yr Oedfa fore Sul\nNid cadoediad yn unig sydd ei angen yn Gaza, ond ymdrech wirioneddol i fynd at wraidd y gwrthdaro er mwyn sicrhau heddwch hirdymor yn y rhan yna o'r byd.\nDyna un o negeseuon y Parchedig Beti-Wyn James, Caerfyrddin wrth arwain Oedfa'r Eisteddfod Genedlaethol fore Sul, ar thema 'Efengyl tangnefedd'.\n"Yn wyneb y gwrthdaro erchyll yn Gaza, galwn eto, fel y gwnaeth arweinwyr eglwysig a grwpiau ffydd eraill yng Nghymru mewn datganiad yr wythnos hon, ar gymunedau Cymru i ddod ynghyd fel mae nifer ohonynt eisoes wedi gwneud, mewn gwylnosau a raliau heddwch.\n"Cofiwch mai 'oedi' neu 'ysbaid' rhwng yr ymladd yw cadoediad. Dim ond cyfres o gadoediadau yw hanes ein byd.\n"Ni fu erioed heddwch a thangnefedd parhaol.\n"Erfyniwn arnoch, i gefnogi'r ymdrechion i herio gwir achosion y gwrthdaro a galw am heddwch a chyfiawnder hir dymor i'r ardal.\n"Pan glywn y gri am 'Heddwch' o'r Maen Llog bore fory, a thrwy gydol yr wythnos hon, gai'ch annog i ystyried eich ymateb fel rhywbeth yn fwy o lawer na datganiad yn unig, ond yn her i ymrwymo o'r newydd, yng nghanol wythnos o Gofio, i weithio at well byd.\n"Er mwyn ein plant, a phlant ein plant, ac er mwyn plant bach Gaza."\nGalw ar lywodraethau i weithredu\nYn gynharach yn y bregeth, galwodd ar Lywodraeth Prydain i roi'r gorau i'r "gwario di-ben-draw" ar Trident.\nBydd penderfyniad terfynol ar adnewyddu pedair llong danddwr Trident yn cael ei wneud yn 2016.\nMae Llafur a'r Ceidwadwyr yn cefnogi adnewyddu'r system taflegrau balistig gyda 4 llong danddwr newydd. Mae'r Democratiaid Rhyddfrydol yn dadlau y gellid arbed arian trwy gael tair llong danddwr yn lle pedair a Phlaid Cymru am ddiddymu'r system yn llwyr.\nGalwodd hefyd ar Lywodraeth Cymru "i atal y defnydd o'r Adar Angau, yr awyrennau di-beilot yn Aber-porth, Epynt a Llanbedr, ger Harlech."\nCofio'r Rhyfel Byd Cyntaf\nRoedd tua 40 o bobl ifanc o ysgolion Sul y sir hefyd yn rhan o'r gwasanaeth yn y Pafiliwn.\nDewiswyd y thema, yn ôl y Parch. James i gydfynd â'r cofio am y Rhyfel Mawr union 100 mlynedd yn ôl, gyda'r pwyslais ar y cofio ei hun, yn ogystal â'r ffordd o gofio.\nYn ôl y Parch. James: "...Nid yw'n costio'r un geiniog i gofio'n dawel, yn weddigar ac yn edifeiriol.\n"Nid troi'r achlysur yn un i ogoneddu campau milwrol y gorffennol, ond cyfle i edifarhau a gweddïo, a chyfle i ymrwymo i weithio'n ddygn yn enw Iesu Grist dros heddwch a chymod yma yn y presennol ac i'r dyfodol.\n"Onid yr unig ffordd deilwng o barchu coffadwriaeth y miliynau o fywydau a gollwyd yw drwy fynd ati o ddifri i hyrwyddo achos heddwch a chymod rhwng pobl a'i gilydd, er mwyn osgoi gweld y gwewyr a'r dioddefaint a welwyd yn y gorffennol?"\nDywedodd fod yr ifanc yn chwarae rhan amlwg yn y gwasanaeth am reswm arbennig, am eu bod yn "gosod her i ni".\nMeddai: "Dyma'r genhedlaeth sy'n gofyn heddi: Tybed sut fyddai bywyd heb ryfel? A thybed sut flas sydd ar heddwch? Sut sŵn yw sŵn tangnefedd? Sut arogl? A phwy a ddaw i roi cymod yn ein byd?"\nCyfeiriodd at Neges Heddwch ac Ewyllys Da'r Urdd eleni, gan ddweud:\n"Mae ieuenctid Cymru yn credu y gall pobl y byd ddatrys eu problemau heb drais, ac yn 2014 gofynna'r Neges o Heddwch ac Ewyllys Da i arweinwyr y byd gymodi â'i gilydd a dilyn ffordd heddwch."\nAeth y Parch. James ymlaen i ddweud bod yn rhaid i rywbeth ddod o ganlyniad i'r cofio - ymrwymiad i weithio dros heddwch yn y byd.\nWrth gyfeirio at thema'r Oedfa, dywedodd:\n"Mae'r gair 'tangnefedd' yn golygu mwy na dymuno a mwy hefyd na dim ond siarad am gadw tangnefedd."\nLlyfr Gwyn Sir Gâr\nCyfeiriodd y bobl ifanc yn ystod y gwasanaeth at gysylltiadau heddwch yn Sir Gaerfyrddin - yn benodol at Lyfr Gwyn Sir Gâr, a luniwyd dyn 2011.\nMae llawer yn gyfarwydd â hanes y Llyfr Du, a ysgrifenwyd yn yr hen Briordy, Caerfyrddin, tua'r flwyddyn 1250 - un o'r llawysgrifau Cymraeg cynharaf i oroesi.\n"Llyfr cain yw'r Llyfr Gwyn," meddai'r bobl ifanc, "ac yn wahanol iawn i'r Llyfr Du, mae tudalennu'r Llyfr Gwyn yn wag, heb unrhyw eiriau arnynt.\n"Llyfr Heddwch yw'r Llyfr Gwyn. Llyfr y gwahoddir unigolion i'w lofnodi i nodi eu bod o blaid ymroi i weithio i sicrhau heddwch. I'w lofnodi gan bobol sydd yn addunedu i ddilyn ffordd Iesu Grist, ffordd ddi-drais, ffordd heddwch a chymod."


Sut i ymweld a Phoznań drwy gyfrwng y Gymraeg, neu: penwythnos Dewi Sant\nYn y byd lle nad ydy'r iaith Gymraeg yn ddigon gweladwy wrth ystyried gwasanaethau cyfoes, mae yna le lle bydd hi ar gael i bawb a fyddai'n fodlon i'w chlywed: Poznań, Gwlad Pwyl!\nCyrhaeddodd hi ar ddydd Gwener, tua henner dydd. Ynghynt, roedd fy ffrind a finnau'n brysur yn y brifysgol, roedden ni'n ceisio hysbysebu Gwyl Dewi i bobl allan o'r Adran. Wnaethon ni brintio taflenni arbennig i hyrwyddo dau gyfarfod yn y dafarn a gwylio ffilm am fomio Tryweryn. Hefyd, roedden ni'n clymu cennin a chennin Pedr wrth ganllaw grisiau (pob hwyl, tydi?)\nBeth bynnag, yn fuan roedd rhaid i ni adael a mynd i orsaf trenau i groeso ein ffrind. Wrth gwrs i ddechrau doedden ni ddim yn gallu ei gweld, roedd degau o bobl yn mynd tu fewn ac allan o'r tren, ond rywsut llwyddom i ddod o hyd i'w gilydd. Aethom yn syth adref, yn siarad am ei thaith ar y ffordd. (Dyma dro cyntaf i ni gael ein synnu gan ei hawsed i ddysgu'r Bwyleg - dim ond am wythnos a hanner oedd hi'n dysgu, ond roedd hi'n cofio llawer o eiriau ac ymadroddion, ac roedd hi'n cronni a chofio llwythi ohonyn nhw pan oedden ni'n crwydro efo hi o gwmpas y ddinas!) Wedyn roedden ni'n eistedd yn fflat fy ffrind, ac aros am ffrind arall i ddod efo bwyd (roedden ni i gyd yn llwgi!) Y diwrnod yma, wnaethon ni goginio 'pyry z gzikiem', sef tatws gyda chaws gwyn, nionod a sbeisys. Math o bryd tradoddiadol Poznań ydy hwn, er nad ydw innau'n ei fwyta'n rhy aml. Ar ol bwyta, roedden ni'n rhy lawn i gerdded, felly arhoson ni gartref tan prynhawn hwyr, yn sgwrsio a gwrando ar gerddoriaeth. Wedyn, aethom i fflat ffrind arall i nol sach gysgu sbar, ac i'r dafarn: Gwyl Dewi oedd hon! Roedden ni'n gyntaf i gyrraedd, ac roedden ni'n poeni na fydd neb arall yn dod, ond mae'n rhaid i mi gyfaddef bod eithaf llawer o bobl wedi ymgasglu gyda'r amser. Cawson ni noswaith braf iawn, yn yfed, trafod pynciau gwahanol (yn eithaf ffyrnig weithiau!) a chael llwythi o hwyl. Aethom adref yn hwyr iawn, ac roedd rhaid i ni baratoi ar gyfer y diwrnod canlynol.\nWnaethon ni gyfarfod a'i gilydd ar Hen Farchnad, er mwyn iddi weld un o symbolau Poznań - geifr mecanyddol yn gwffio ei gilydd ar glocdwr bob haner dydd. (Dilyniant chwedl ydy popeth: unwaith, roedd rhyw ddyn cyfoethog i ymweld a Phoznań, ac roedd criw o bobl yn paratoi gwledd grand i'w groeso. Cig carw oedd i fod yn brifbryd o fwyd, ond wnaeth helpwr y cigydd ei losgi. Roedd rhaid iddo fyrfyfyrio, felly penderfynodd rostio cig geifr. Ond yn anffodus iddo, dihangodd ei eifr, dringo clocdwr y ty cyngor, a dechrau gwffio. Chwedl difyr, on'd ydy?) Ar ol i ni weld y geifr, cawsom dro bach o gwmpas yr Hen Farchnad, wedyn i gael brecwast ar gyfer llysieuwraig, yna i brynu rogale marcińskie (croissant arbennig efo past pabi a mel, a chnau ar dop) ac yn y diwedd taith fach o gwmpas Stary Browar (canolfan siopa mwyaf 'snobaidd' / ffroenuchel ym Mhoznań). Cawson ni goffi enfawr a bwyta'r rogale, ac wedyn roedden ni'n cerdded a cheisio prynu rhywbeth ar gyfer parti pen-blwydd ffrindiau fy ffrind a finnau. Ar ol sawl awr dychwelom adref, lle wnaethon ni baratoi cinio blasus, ac wedyn aethom allan, gan iddynt fynd i'r parti.\nY diwrnod canlynol oedd y diwrnod olaf fy ffrind ym Mhoznań. Yn anffodus, doedd fy ffrind o'r Adran ddim yn teimlo'n rhy dda (rhyw ffliw ofnadwy), felly dim ond fi a'r ffrind o Wrocław a aeth allan y tro yna. Diwrnod cerdded oedd hwnna, aethom i barc Sołacki (mi wnes i son amdano yn un o gofnodion ynghynt ar y blog yma). Doeddwn i ddim yno ers meitin, felly pleser enfawr oedd dychwelyd! Roedd y diwrnod yn eithaf braf (efallai bach yn wyntog, ond doedd dim ots gynnon ni), ac wnaethon ni gerdded o gwmpas y parc i gyd bron iawn, yn rhyfeddu at brydferthwch y golygfeydd (wel, o leiaf minnau ;)). Ar ol y parc hwn, penderfynon ni fynd i Malta, lle efo llyn artiffisial. Rhaid i mi gyfaddef nad ydw i mor hoff o'r lleoliad yma, yn enwedig wrth gymharu a pharc Sołacki, ond weithiau mae'n werth ymweld ag ef. Ar ol i ni weld rhan o Malta, roedd yn rhaid i ni fynd 'nol adref, ac ar ol cael pryd o fwyd blasus arall, roedd yna amser i ni fynd i'r orsaf trennau.\nPenwythnos llawer o hwyl a sbri oedd y tri diwrnod yma, dwi'n falch iawn i mi gael cyfle i weld fy ffrind o Gymru a defnyddio cymaint o'r Gymraeg! Bechod nad oedd hi'n gallu aros am fwy, ond dwi'n wir gobeithio bydd hi eisiau dod 'nol rhyw ddiwrnod!\nAutor: A.R. o 18:20\nY Gymdeithas a Thrydar\n"Y Weithred", y canu, y siarad\nSut i ymweld a Phoznań drwy gyfrwng y Gymraeg, neu...


Cronfa Darparwyr Preifat y Sector Chwaraeon\nBeth yw Cronfa Darparwyr Preifat y Sector Chwaraeon?\nBydd Cronfa Darparwyr Preifat y Sector Chwaraeon yn cynnig cyfraniad ariannol ac achubiaeth y mae ei gwir angen i'r darparwyr preifat a masnachol hynny sy'n darparu cyfleoedd gweithgarwch corfforol yn uniongyrchol yng Nghymru, er budd y cyhoedd yng Nghymru.\nMae'r gronfa, sef y diweddaraf mewn cyfres o opsiynau cefnogi gan Chwaraeon Cymru, diolch i arian gan Lywodraeth Cymru, yn ceisio sicrhau bod y llu o fusnesau preifat hyfyw, sy'n chwarae rhan allweddol yn y gwaith o gadw pobl yn actif ledled Cymru, yn gallu dod allan o bandemig y coronafeirws i barhau i ddarparu'r cyfleoedd hyn.\nBydd busnesau'n gallu gwneud cais i’r gronfa drwy broses ymgeisio fer ar wefan Chwaraeon Cymru.\nMae'r gronfa hon ar gyfer busnesau cyfyngedig preifat sy'n darparu gweithgareddau corfforol yn uniongyrchol, yn gweithredu ac yn cyflogi pobl yn y sector chwaraeon yng Nghymru, ac sydd wedi dioddef colledion ariannol o ganlyniad i bandemig COVID-19.\nBydd angen i ymgeiswyr allu gwneud y canlynol:\ndangos o leiaf blwyddyn o ddatganiad ariannol llawn wedi'i ardystio neu ei archwilio'n annibynnol\ndangos eu bod yn gweithredu'n gynaliadwy cyn mis Mawrth 2020\ndangos eu bod wedi profi colled net o £5,000 neu fwy (os yw’r trosiant yn llai na £50,000) neu golled net o £15,000 neu fwy (os yw’r trosiant yn fwy na £50,000) ers mis Ebrill 2020 o ganlyniad i'r pandemig\nPa fathau o weithgareddau fyddai busnesau cymwys yn eu darparu?\nBydd y gronfa'n ceisio cefnogi'r busnesau preifat hynny sy'n cynnig darpariaeth eang o wahanol gyfleoedd chwaraeon a gweithgarwch corfforol yng Nghymru, gan gynnwys, ond heb fod yn gyfyngedig i, y canlynol:\ncanolfannau ffitrwydd a champfeydd\ndarparwyr gweithgareddau grŵp\nstiwdios ioga a dawns\ndarparwyr chwaraeon awyr agored\ncanolfannau chwaraeon dŵr\ncyfleusterau chwaraeon / aml-chwaraeon sy'n cael eu rhedeg yn breifat (er enghraifft; canolfannau tennis, cyfleusterau 5 bob ochr, traciau beicio, chwaraeon modur, golff dan do, golff pêl droed, canolfannau gymnasteg, canolfannau dringo, canolfannau / traciau marchogaeth ceffylau, gweithredwyr crefftau ymladd, gweithredwyr pysgota, gweithredwyr parciau sglefrio, rinciau iâ, cyfleusterau sboncen, canolfannau bocsio, saethu targedau, parciau trampolinio, lleoliadau snwcer)\nOes posib i mi wneud cais am Gronfa Darparwyr Preifat y Sector Chwaraeon os yw fy sefydliad eisoes wedi derbyn Cyllid Cymru Actif neu Gymorth Mewn Argyfwng gan Chwaraeon Cymru?\nNac oes. Gan fod Cyllid Cymru Actif a Chymorth Mewn Argyfwng Chwaraeon Cymru ar gyfer clybiau cymunedol a sefydliadau nid-er-elw, ni fyddai'r gronfa newydd hon, sydd ar gyfer darparwyr masnachol preifat, yn berthnasol i'ch sefydliad chi.\nPwy sydd ddim yn gymwys ar gyfer y gronfa?\nNi fydd Cronfa Darparwyr Preifat y Sector Chwaraeon yn gallu cefnogi darparwyr preifat yn y sector chwaraeon nad ydynt yn darparu gweithgareddau yn uniongyrchol (er enghraifft, busnesau fel ymgynghorydd chwaraeon; maethegydd chwaraeon; ffisiotherapydd chwaraeon; awdur chwaraeon; sylwebydd chwaraeon; ffotograffydd chwaraeon; dadansoddwr chwaraeon; ymgynghorydd busnes; busnesau iechyd, harddwch a lliw haul).\nHefyd nid yw'r gronfa wedi'i chynllunio i gefnogi sefydliadau, busnesau neu unigolion mewn sectorau ar wahân i chwaraeon, gan gynnwys ond heb fod yn gyfyngedig i'r sector Twristiaeth, y Celfyddydau, Diwylliant, Lletygarwch neu Ddigwyddiadau. Nid yw chwaith yn gallu cefnogi sefydliadau chwaraeon y sector cyhoeddus a'r trydydd sector gan fod mecanweithiau eraill yn eu lle i gefnogi'r meysydd hyn yn y sector chwaraeon.\nSut mae gwneud cais am y cyllid?\nGellir cyflwyno ceisiadau am gyllid ar wefan Chwaraeon Cymru, gan ddefnyddio’r ddolen https://grants.sport.wales/en\nBydd angen i ymgeiswyr gofrestru ar gyfer cyfrif a chwblhau rhestr wirio cymhwysedd cyn y gallant lenwi ffurflen gais. Bydd y broses rhestr wirio cymhwysedd yn didoli ymgeiswyr anghymwys yn gynnar ac yn osgoi gwaith diangen ar ran yr ymgeisydd.\nPryd gallaf wneud cais am y cyllid?\nBydd y gronfa’n agor i geisiadau am hanner dydd ar ddydd Mawrth 9fed Chwefror 2021 a bydd yn cau am 4pm ddydd Gwener 19eg Chwefror 2021.\nGall y rhai sy’n bwriadu gwneud cais gofrestru am gyfrif o ddydd Iau 4ydd Chwefror ymlaen drwy https://grants.sport.wales/en\nOes rhywle / rhywun ble gallaf gael help?\nDylai'r nodiadau cyfarwyddyd a'r Cwestiynau Cyffredin, sydd ar gael ar ein gwefan ni, ddarparu'r holl wybodaeth arall sydd arnoch ei hangen, ond mae croeso i chi gysylltu â ni hefyd ar un o'n sianeli cyfryngau cymdeithasol.\nGallwch weld y cyfarwyddyd yma: https://www.chwaraeon.cymru/cronfa-darparwyr-preifat-y-sector-chwaraeon\nFaint o gyllid y gallaf ei gael?\nMae swm y cyllid sydd ar gael i ddarparwr yn dibynnu ar ei drosiant blynyddol. Ar gyfer darparwyr sydd â throsiant blynyddol sy’n llai na £50,000, gellid dyfarnu grant o £5000, ar yr amod bod y darparwr yn gallu dangos colled net o'r swm hwn o leiaf a bod yr holl elfennau cymhwysedd eraill wedi’u bodloni.\nAr gyfer darparwyr sydd â throsiant blynyddol o £50,000 neu fwy, gellid dyfarnu grant o £15,000, ar yr amod bod y darparwr yn gallu dangos colled net o'r swm hwn o leiaf a bod yr holl elfennau cymhwysedd eraill wedi’u bodloni.\nMae gan fy musnes sawl safle neu mae sawl rhan iddo, a fydd posib i mi dderbyn cyllid ar wahân ar gyfer pob un?\nNa fydd. Er mwyn sicrhau bod cymaint o ddarparwyr â phosibl yn gallu elwa o’r cyllid, dim ond unwaith mae gweithredwyr sawl safle’n gallu ymgeisio ac ni allant wneud cais ar gyfer lleoliadau / swyddogaethau busnes unigol.\nRydw i’n rhyddfraint, oes posib i mi hawlio ar wahân i’r rhyddfreiniwr?\nFel darparwr gweithgarwch, mae rhyddfraint yn gymwys i wneud cais am y cyllid hwn. Ni fyddai rhyddfraint yn gymwys os nad yw’n darparu gweithgarwch yn uniongyrchol.\nDim ond un cais y gall un rhyddfraint ei wneud, dim ots faint o safleoedd neu ryddfreintiau sy’n cael eu dal.\nYdw i'n gallu gwneud cais am y grant hwn os ydw i'n unig fasnachwr?\nYdych. Fodd bynnag, os ydych chi wedi derbyn cyllid blaenorol gan Chwaraeon Cymru ar gyfer colledion sy'n gysylltiedig â covid, bydd y swm a gafodd ei ddyfarnu'n flaenorol yn cael ei dynnu o'r swm a gaiff ei ddyfarnu drwy'r cynllun hwn.\nNid yw'r rhai sydd wedi derbyn Cyllid Cymru Actif neu Gyllid Cymorth Mewn Argyfwng yn gymwys i wneud cais i'r gronfa hon fel elusen neu sefydliadau nid-er-elw.\nRwy'n darparu cystadlaethau a digwyddiadau chwaraeon - ydw i'n gymwys?\nNid yw darparwyr digwyddiadau nodedig a phenodol, fel cystadlaethau (triathlonau, marathonau a threialon amser beicio er enghraifft) yn gymwys ar gyfer y gronfa hon. Efallai y bydd opsiynau cyllido eraill ar gael drwy gynlluniau eraill Llywodraeth Cymru.\nGallai busnesau sy'n darparu gweithgareddau rheolaidd, gan gynnwys y rhai a gynhelir mewn lleoliad neu gyfleuster nad yw'n eiddo i'r busnes hwnnw (fel gwersylloedd ymarfer), fod yn gymwys ar yr amod bod yr holl feini prawf eraill yn cael eu bodloni.\nA fyddai fy musnes yn gymwys os wyf wedi derbyn ffurfiau eraill ar gyllid yn ystod y pandemig?\nRydym yn cydnabod y bydd llawer o ddarparwyr wedi manteisio ar becynnau cefnogi eraill a gynigir mewn perthynas â phandemig y coronafeirws. Ni all y gronfa hon dalu'r costau hynny sydd wedi'u cefnogi'n flaenorol drwy gyllid grant COVID-19 arall gan gyrff cyhoeddus eraill, ond gallai dalu unrhyw gostau heb eu cefnogi gan gyllid o'r fath.\nBydd sefydliadau sydd wedi derbyn arian gan gorff cyhoeddus arall neu gyllid gwladol sy'n dod i gyfanswm o fwy nag 800,000 Ewro yn ystod y tair blynedd ariannol ddiwethaf yn anghymwys ar gyfer y cynllun hwn hefyd.\nByddwn yn cysylltu â’r holl ymgeiswyr ac yn eu hysbysu am y penderfyniad yn seiliedig ar yr wybodaeth a ddarparwyd yn eu cais erbyn 19eg Mawrth 2021.\nGwneir yr holl daliadau llwyddiannus erbyn 19 Mawrth 2021.\nNa fydd, nid benthyciad yw hwn ac ni fydd disgwyl i’r ymgeiswyr llwyddiannus dalu unrhyw ran o’r cyllid yn ôl.\nFodd bynnag, dylai'r ymgeiswyr nodi y gall Chwaraeon Cymru ofyn am ad-dalu'r grant yn llawn neu'n rhannol os daw tystiolaeth i'r amlwg nad oedd yr ymgeisydd yn gymwys ar gyfer Cronfa Darparwyr Preifat y Sector Chwaraeon.\nAr gyfer beth ellir defnyddio’r cyllid?\nGellir defnyddio’r cyllid i gefnogi amrywiaeth o gostau gweithredu busnes ers mis Ebrill 2020 (ond heb fod yn gyfyngedig i hyn), fel a ganlyn:\nRhent / trethi\nTaliadau cyflog nad ydynt wedi'u hawlio drwy Gynllun Cadw Swyddi’r Coronafeirws\nTaliadau prydlesu ar gyfer eitemau sy’n ofynnol i gyflawni anghenion busnes gweithredol (fel prydlesu offer ymarfer)\nGwariant arall sy'n ymwneud yn uniongyrchol â chostau gweithredol y busnes e.e. costau glanhau, costau yn sgil cau cyfleusterau chwaraeon a'u hailagor\nCostau datblygu staff\nCostau i ddatblygu gwasanaethau, cyrsiau a gweithgareddau newydd\nGwella gallu digidol\nGwneud iawn am golli refeniw oherwydd COVID-19\nBeth na all y cyllid ei gyllido?\nMae’r gwariant a wnaed ers mis Ebrill 2020 sy’n anghymwys ar gyfer y gronfa hon yn cynnwys (ond heb fod yn gyfyngedig i) y canlynol:\nAd-daliadau benthyciadau busnes\nLlog ar orddrafft yn y banc\nTaliadau treth gorfforaeth\nTaliadau cyflog sydd eisoes wedi'u hawlio drwy Gynllun Cadw Swyddi’r Coronafeirws\nTaliadau bonws / difidend\nNac oes, mae’r cyllid ar gyfer rhai o’r costau yn ystod y flwyddyn ariannol ddiwethaf (Ebrill 20 – Mawrth 21).\nOes raid i mi brofi ar beth mae’r cyllid yn cael ei wario?\nFel rhan o'n diwydrwydd dyladwy wrth reoli arian cyhoeddus, rydym yn cadw'r hawl i fonitro ceisiadau llwyddiannus yn ariannol. Un o amodau'r grant yw eich bod yn cymryd rhan yn hyn, os cewch eich dewis, gan ymateb yn amserol i bob cais rhesymol am wybodaeth am sut mae'r grant wedi'i wario a'r effaith mae wedi'i chael.\nYdi. Bydd rhaid i chi ei ddatgan fel incwm gan mai nod y gronfa yw cefnogi llif arian a chymryd lle incwm a gollwyd yn ystod Covid-19.\nDyma'r tro cyntaf i ni ddatblygu Cronfa ar gyfer darparwyr preifat sy'n darparu gweithgareddau yn uniongyrchol. Byddwn yn asesu'r defnydd o'r gronfa drwy gydol y cyfnod cyn gwneud unrhyw benderfyniadau yn y dyfodol. Byddem yn annog unrhyw un sy'n gymwys i roi amser nawr i wneud cais.\nGyda'r ansicrwydd ynghylch y pandemig a'r effaith barhaus mae'n ei chael ar y sector, byddwn wrth gwrs yn parhau i gyflwyno achos i Lywodraeth Cymru dros gymorth pellach os bydd angen hynny. Y flaenoriaeth ar hyn o bryd yw sicrhau bod y darparwyr hynny sy'n gymwys yn derbyn eu grant cyn gynted â phosibl.\nOes raid i mi fod yn aelod o gorff proffesiynol er mwyn bod yn gymwys am y cyllid hwn?\nNac oes, nid oes raid i chi fod yn aelod o gorff proffesiynol i fod yn gymwys am y cyllid hwn. Rydym wedi bod yn gweithio gyda nifer o gyrff sy’n cynrychioli’r diwydiant i hyrwyddo a chodi ymwybyddiaeth o’r gronfa.\nYdi’r gronfa hon ar gyfer y rhai sy’n byw ac yn gweithio yng Nghymru yn unig?\nNac ydi. I fod yn gymwys mae angen i chi ddangos bod y sefydliad yn gweithredu yng Nghymru gan ddarparu gweithgarwch sy'n digwydd ac sydd o fudd uniongyrchol i bobl yng Nghymru. Bydd angen i chi ddangos bod yr incwm net rydych chi wedi’i golli yn gysylltiedig â'r gweithgareddau hynny yng Nghymru.\nPam nad yw hyn yn digwydd yn Lloegr / yn y gwledydd cartref eraill?\nNid ydym yn gallu ateb y cwestiwn hwn yn llawn ond rydym yn falch iawn bod Llywodraeth Cymru wedi cydnabod yr angen am gyllid ychwanegol ar gyfer y sector chwaraeon a hamdden yng Nghymru, ac bod modd defnyddio rhan o'r cyllid hwn i gefnogi'r rôl hanfodol mae llawer o ddarparwyr preifat yn ei chwarae wrth helpu i gadw'r genedl yn actif.\nSut ydych chi wedi penderfynu ar y symiau rydych chi’n eu dyfarnu?\nMae gennym adnoddau cyfyngedig ar gael i gefnogi'r sector chwaraeon yng Nghymru ac rydym eisiau gallu gwneud cyfraniad sy'n cefnogi cymaint o fusnesau â phosibl. Rydym hefyd yn cydnabod bod cefnogaeth ar gael o ffynonellau eraill ar lefel y DU ac yng Nghymru.\nRydw i wedi gwneud cais i’r Gronfa ond heb glywed unrhyw beth eto – ydi fy nghais yn iawn?\nMae’r ceisiadau'n cael eu prosesu a bydd aelod o'r tîm buddsoddiadau mewn cysylltiad ar e-bost os oes arno angen unrhyw wybodaeth ychwanegol. Fel arall, dylech gael yr wybodaeth ddiweddaraf am eich cais erbyn 19eg Mawrth.


Annwyl Fyd: Annwyl Fyd - Bywyd Modern\nDamnia ti, y cadno o fflamau…\nHefyd, dwi wedi cychwyn cael rhyw syniad o fywyd o beidio siarad os nad oes rhywun yn siarad gyda thi. Ti’n gwybod. Mae fel nad oes gen i ddim byd diddorol i siarad amdano (ac fe fyddet yn cytuno os wyt ti wedi darllen fy mlog, nid oes dim diddorol yna… dim ond y bisâr…), felly pam siarad? Pam rhoi baich ar eraill gyda gwybodaeth ddiwerth sydd yn, wel, diwerth? Wedi dweud hynny, nid yw hyn yn meddwl na fyddaf yn siarad yn ôl os wyt ti’n siarad gyda fi, ond dwi ddim yr ymddiddanwr gorau.\nAc, i fod yn deg, mae’r delfryd wedi mynd drwodd i Fywyd 2.0 neu i’r bobl sydd ddim yn deall, bywyd ar-lein. Mae’n swnio’n eithaf truenus, ond dwi’n trio cadw ataf i’n hun ar Facebook ac ati. Dwi’n dileu unrhyw beth ar fy wal dwi ddim yn hoffi, neu sydd yn dweud fy mod wedi gwneud rhywbeth. Dwi wedi mynd cyn belled â dileu rhai grwpiau roeddwn i’n ffan ohonynt am nad oeddwn yn gweld pwrpas iddynt. Dydy’r ffaith dy fod yn canu yn uchel i ganeuon ddim yn golygu bod ymuno grŵp gyda phawb arall sydd yn gwneud hyn yn dy wneud yn uwchraddol na phawb sydd ddim yn ei wneud. Neu beth bynnag yw’r rheswm am ymuno’r grŵp. Os yw’n ffordd o gyfarfod pobl newydd, nid hwn yw’r ffordd gorau. Dwi newydd sylwi fy mod yn rhefru am rywbeth eithaf dibwynt.\nY rheswm na fyddaf yn newid fy statws ar Facebook ydy fy mod yn adnabod yr holl bobl dwi’n ffrindiau gyda nhw ar Facebook. Ac mae’r bobl dwi’n ffrindiau gyda nhw ar Facebook yn ymddangos fel bod rhyw fath o gytundeb yna pam fyddaf yn derbyn cais ffrind (neu mae ffrind yn derbyn fi). Dwi ddim yn derbyn eu cyfeillgarwch yn unig, dwi’n gwneud mwy na hynny. Dwi’n arwyddo cytundeb rhith, sydd y clymu fi i wybod beth sydd yn digwydd yn dy fyd di, ac i’r gwrthwyneb. Gyda Twitter, gall ddewis dilyn pwy bynnag hoffet, ac efallai na fyddent yn dilyn ti yn ôl. Ydw, dwi yn dilyn rhai o fy ffrindiau ar Twitter, ac maen nhw yn dilyn fi (am ryw reswm), ond dewis ydyw. Os ydw i’n penderfynu dwi ddim eisiau dilyn ti, gallaf stopio. Os dwi ddim eisiau bod yn ffrind i ti ar Facebook, mae’n fwy tebygol bydd y person wedi cythruddo na os fyddwn i wedi stopio dilyn nhw ar Twitter. Mae’n anoddach darganfod person sydd wedi stopio dilyn ti ar Twitter nag i ffeindio cyn-ffrind ar Facebook. Ac am ryw reswm, dwi’n hoffi’r ffaith hyn.\nAm ryw reswm, mae dadlau bach wedi bod yn y gorffennol (ac na, wedi meddwl). Dwi ddim yn gwybod am beth, nac yn pryderu am hyn. Ond fe ddywedaf un peth, os byddai pawb yn dysgu cau eu cegau (neu, o leiaf meddwl beth maen nhw'n ei ddweud cyn ei ddweud), byddai’r byd yn le gwell, Neu o leiaf yn le distawach. Ond na, rydym yn byw mewn gwareiddiad ble mae rhyddid i siarad yn rhoi hawl i bobl beidio meddwl beth maen nhw am ei ddweud.\nWeithiau, dwi’n meddwl byddai wedi bod yn well os na fyddai dynoliaeth wedi symud ymlaen mor sydyn. Dwi’n gwybod fod hi wedi cymryd miloedd o flynyddoedd, ond oherwydd hyn rydym yn lle rydym heddiw. Beth dwi’n golygu ydy, yr oes hon ydy’r oes lle nad oes brwydr go iawn am oroesiad, dim problemau dydd i ddydd sydd yn bygwth bywyd (os nad wyt ti’n un o’r bobl yna sydd yn credu fod diwrnod gwallt drwg yn rheswm rhesymol i ladd dy hun… ac os wyt ti, ti angen help). Yr unig beth mae pobl (wel, y rhan fwyaf o bobl, fel mae’n ymddangos i fi) yn poeni amdano ydy cael yn ‘high’, piso (neu feddwi) a chael rhyw.\nOs byddwn ni yn yr un oes â phobl Oes Y Cerrig, byddai rheswm i frwydro, rheswm i ofni. Ond, os wyt ti’n meddwl fod balwnau a chlowniau yn rheswm i ofni, nid yw’r un peth â ofni gall dy deulu farw o ryw firws anadnabyddus neu wedi cael eu lladd yn eu cwsg.\nByddwn i wedi marw flynyddoedd yn ôl os byddwn yn byw’r bywyd hwnnw, ac eto, ni fyddet yn darllen hwn. Fel mae dynoliaeth yn symud ymlaen, mae’r angen i fod yn ymwybodol yn lleihau. Os yw hynny yn gwneud synnwyr.\nYsgrifennwyd gan Unknown at 20:13\nTagiau - Annwyl Fyd, Bywyd, Clic, Modern, Wicid


Astudiaethau Achos :\tYmchwil yn Aberystwyth ,\tPrifysgol Aberystwyth\nYr Athro John Draper\nCanolbwynt fy ymchwil yw datblygu diagnosteg foleciwlaidd i fesur yn gywir beth mae pobl yn ei fwyta a dangos sut y gellir canfod metabolion sy’n deillio o gemegau nodedig mewn bwydydd penodol mewn wrin y diwrnod ar ôl eu bwyta.\nMae wedi arloesi o ran datblygu a masnacheiddio pecynnau samplo wrin y gellir eu postio sy’n addas i’w defnyddio yn y cartref, y gymuned a lleoliadau clinigol drwy’r byd.\nMae’r dull hwn llawer yn fwy dibynadwy na’r asesiad traddodiadol o gymeriant dietegol drwy hunanadrodd yn defnyddio holiaduron neu ddyddiaduron diet, sy’n llawn problemau oherwydd camadrodd a chymhlethdod y bwydydd sydd wedi’u prosesu sydd ar gael mewn archfarchnadoedd.\nGall biofarcwyr cymeriant bwyd gynnig gwybodaeth wrthrychol ar ddiet arferol, sy’n bwysig er mwyn cysylltu amlygiad i fwydydd arwahanol â chanlyniadau iechyd penodol a thrwy hynny gynghori polisïau iechyd cyhoeddus. Gall biofarcwyr cymeriant bwyd hefyd gynnig cyfle i ddatblygu sail o dystiolaeth ar gyfer cynllunio ‘Bwydydd Ymarferol’ y dyfodol a allai helpu i leddfu problemau’n gysylltiedig â llawer o gyflyrau cronig fel diabetes, gordewdra a chlefyd y galon.\nProffil Staff - Yr Athro John Draper\nProffil Porth Ymchwil - Yr Athro John Draper\nPolisi Cadw Hawliau\nDatblygiad Gyrfa Ymchwilwyr\nYmarferion Da Ymchwil


Yr her i brifysgolion yn sgil Brexit: ail-ddal cenhadaeth dinesig | LLYW.CYMRU\nYr her i brifysgolion yn sgil Brexit: ail-ddal cenhadaeth dinesig\nAraith gan Kirsty Williams AC, Ysgrifennydd y Cabinet dros Addysg. Rhoddwyd yr araith ym Mhrifysgol Caerdydd.\nPrynhawn da bawb.\nDiolch i chi, Colin, a llawer o ddiolch i’r staff yma ym Mhrifysgol Caerdydd am gynnal y digwyddiad hwn heddiw.\nMae’n braf cael bod yma yn y Ganolfan Addysgu Ôl-raddedigion, lle mae gweithwyr proffesiynol o fyd diwydiant a myfyrwyr gradd meistr yn cymysgu â’i gilydd ac yn astudio yn yr un lleoliad gwych. Mae’n gyfleuster sy’n wirioneddol o’r radd flaenaf, ac yn un sy’n adlewyrchu’r uchelgais i feithrin perthynas gref â’r economi leol a’r economi fyd-eang.\nUn o brif ddibenion Prifysgol Caerdydd yw “cyfrannu at ddatblygiad cymdeithasol, diwylliannol ac economaidd Cymru”. Dyna’r hyn a nodir yn siarter y brifysgol (felly mae’n rhaid ei fod yn wir...!)\nBu uchelgais ddinesig o’r fath, yn debyg i’n prifysgolion eraill, yn ffrwyth deffroad cenedlaethol, gwleidyddol ac addysgol.\nFel y nododd Pwyllgor Aberdâr ym 1881 “[there was a] widespread desire for a better education system in Wales” yn ail hanner y 19eg ganrif. Bu sefydlu ein colegau prifysgol ein hunain yn ganolog i gyflawni’r uchelgais hwnnw.\nGwn fod uchelgais am system addysg hyd yn oed yn well yng Nghymru wedi’i rannu, ac yn cael ei fynnu, ledled y wlad hyd heddiw. Ein cenhadaeth genedlaethol yw sicrhau bod pob dinesydd yn cael cyfle cyfartal i gyrraedd y safonau uchaf. Rwyf yn uchelgeisiol, ac yn obeithiol, ynglyn â’r gallu ar y cyd i lunio system addysg sy’n gyfoes, yn rhagorol ac yn arloesol.\nMae prifysgolion yn hollbwysig i’r genhadaeth genedlaethol honno. Dylent fod yn agored ac yn edrych tuag allan, gan gysylltu elfennau dinesig, cymdeithasol ac economaidd.\nHoffwn achub ar y cyfle heddiw i rannu rhai syniadau ynglyn â rôl prifysgolion fel sefydliadau dinesig.\nher ymgysylltu dinesig yn sgil refferendwm yr UE a’r angen amdano\nrôl prifysgolion fel stiwardiaid cymuned, dinas a gwlad\na phwysigrwydd arloesedd, diwylliant o newydd-deb a chysylltiadau rhyngwladol.\nCyn imi symud ymlaen, hoffwn longyfarch y sector yng Nghymru am gyflawni ei lefel boddhad uchaf erioed ymhlith myfyrwyr yn yr Arolwg Cenedlaethol o Fyfyrwyr fis diwethaf – gan ragori ar berfformiad Lloegr mewn gwirionedd.\nEr nad ydym yn arddel diffiniad cul o fyfyrwyr fel defnyddwyr yn unig, mae sicrhau’r profiad gorau posibl i fyfyrwyr yn flaenoriaeth hollbwysig.\nByddai pawb yn yr ystafell hon yn cytuno, mae’n siwr gen i, fod penderfyniad y DU i adael yr Undeb Ewropeaidd yn golygu heriau sylweddol i’n prifysgolion. Mae Is-ganghellor y sefydliad hwn ei hun wedi disgrifio’r sefyllfa bresennol fel un llawn “turbulence and uncertainty that many of us have not experienced in our lifetimes”.\nMae’n anodd anghytuno â’r dadansoddiad hwnnw. Ond rhaid i’r heriau hynny o’n blaenau gael eu hwynebu, yn hytrach na’u hosgoi. Does dim dewis arall.\nWrth gwrs, rhaid inni fod yn realistig a chydnabod y bydd grymoedd y tu hwnt i’n rheolaeth. Ond fel person blaengar, ac fel un a wêl yr ochr olau i bethau, credaf yn ein gallu ar y cyd i ddod o hyd i’r atebion, gwneud y penderfyniadau mawr a llunio system addysg uwch ôl-Brexit sy’n agored, yn hyderus ac yn arloesol.\nFel y nododd Tom Kibasi, Cyfarwyddwr IPPR, yn ddiweddar ynglyn â’r angen am optimistiaeth wleidyddol ac wrth ymateb i’n hamgylchedd: “The crucial point is not “is it good or bad?” but how do we act together to make sure that our society benefits from all its potential rather than suffers from its possible risks?”\nYn yr ysbryd hwnnw, gan weithio gyda Phrifysgolion Cymru, CCAUC a Bwrdd Addysg Uwch Cymru Brwsel, bydd fy swyddogion yn cynnal y cyfarfod cyntaf o Weithgor Brexit Addysg Uwch Cymru y mis hwn. Bydd yn mynd ati i gydlynu gwybodaeth a rhoi cyngor ar effaith penderfyniad y DU i adael yr UE a’r posibiliadau sy’n codi yn ei sgil.\nWrth sefydlu’r gweithgor, rwyf hefyd am osod her i’r sector a phartïon â diddordeb.\nMae’r Llywodraeth am weithio gyda chi ar ddatblygiadau arloesol ym maes cysylltiadau rhyngwladol, er mwyn edrych ar fodelau a marchnadoedd newydd, a’r ffordd orau o sicrhau’r partneriaethau, y gwaith ymchwil a’r cydberthnasau cyllido hynny ag eraill yn yr UE.\nMae Cymru eisoes yn ennill mwy na’i chyfran deg o’i chymharu â gweddill y DU mewn rhaglenni addysg trawswladol â Tsieina er enghraifft, a thrwy gydweithio drwy bartneriaeth Cymru Fyd-eang rydym yn parhau i wneud mwy o waith hyrwyddo a chynyddu cyfleoedd mewn marchnadoedd allweddol.\nYr wythnos hon, mae’r Prif Weinidog yn yr Unol Daleithiau yn cyflwyno’r achos dros gysylltiadau dyfnach a chryfach. Fel rhywun a dreuliodd ran o’m gradd fy hun ym Missouri, rwy’n falch bod y sector wedi nodi potensial i Gymru ym marchnad Gogledd America nad yw wedi’i wireddu eto.\nByddwn hefyd yn pwyso ar Lywodraeth y DU i feddwl yn greadigol a gweithredu’n wirioneddol ar sail pedair gwlad wrth lunio trefniadau cyllido olynol, ond hefyd i gynnig treialu dulliau newydd o fewn system ymfudo wedi’i diwygio.\nBu’n destun siom imi fod y cynllun peilot diweddar ar fisâu gwaith ôl-astudio wedi’i gyfyngu i bedair prifysgol mewn dinasoedd yr un mor llewyrchus â’i gilydd yn Lloegr, a benderfynwyd heb ymgynghori ag unrhyw un o’r llywodraethau y tu allan i Loegr. Rwyf wedi codi’r pwynt hwn gyda’r Swyddfa Gartref ac rwy’n benderfynol o’i drafod ar ran Cymru cyn i’r cynllun peilot gael ei ehangu o bosibl.\nRwyf hefyd yn disgwyl i’r sector, gan weithio gyda’r sector preifat, gyflwyno cynigion i annog mwy o’n myfyrwyr i dreulio amser yn astudio ac yn cael profiad gwaith dramor, boed hynny yn Ewrop neu tu hwnt. Ar y nodyn hwnnw, mae’n dda gennyf gadarnhau y byddwn yn parhau i ariannu rhaglen Cenhedlaeth y DU: Tsieina a byddwn yn chwilio am fodelau eraill.\nOnd, yn anad dim, hoffwn bwysleisio bod croeso i staff a myfyrwyr o bob rhan o’r Undeb Ewropeaidd yn ein prifysgolion. Fel rhyddfrydwraig, credaf o hyd y dylai Cymru fod yn wlad agored a goddefgar, gwlad sydd â hanes hir o gael budd o ymfudo o bedwar ban byd.\nMae ein sector addysg uwch yn ffynnu oherwydd amrywiaeth a dynamiaeth ei holl bobl. Bydd dros fil o fyfyrwyr o’r UE, ac o bedwar ban byd, yn ymuno â ni yng Nghymru dros y mis nesaf ac rwyf am iddynt wybod bod eu cyfraniad at fywyd yma yn cael ei werthfawrogi, ac y bydd yn parhau i gael ei werthfawrogi.\nBydd Wales.Com hefyd yn arwain ymgyrch fyd-eang yn ystod mis Hydref i hyrwyddo Cymru fel cyrchfan i fyfyrwyr rhyngwladol.\nHoffwn nawr sôn ychydig am ganlyniad y refferendwm a’r cyfleoedd a’r cyfrifoldebau i brifysgolion.\nWrth ysgrifennu yn y Times Higher Education, mae Dr Claire Taylor o Brifysgol Glyndwr wedi disgrifio ymateb y sector fel [a] feeling of shock that expert views from universities… were roundly ignored by politicians and public”. Mae’n dadlau bod yn rhaid i brifysgolion, ar ôl cyfnod o lyfu eu briwiau, ailgydio yn y syniad o gymuned sy’n cysylltu campws, gwlad a’r cyd-destun byd-eang.\nCroesawaf yr argymhelliad ar gyfer y camau nesaf, ond hefyd fyfyrdodau mor adeiladol ar rôl y sector yn y refferendwm a’r adwaith iddo.\nYn wir, hoffwn fynd ymhellach.\nAr lefel y DU, cafodd ymgyrch y prifysgolion o blaid yr UE ei ddiystyru’n rhy hawdd fel un a ysgogwyd gan hunan-fudd, a ganolbwyntiodd bron yn gyfan gwbl ar incwm.\nNid yw hynny’n golygu nad oes lle i feirniadu gwleidyddion a’r llywodraeth. Dim o gwbl. Fel y nododd Anthony Barnett, mae rhwymedigaeth arnom, ar draws y pedair gwlad, i ddod ynghyd fel “[a] meaningful democracy, socially inclusive, internationally responsible, economically fair and institutionally inventive”.\nOnd, yn sicr, mae dyletswydd ar brifysgolion i fyfyrio ar yr agendor rhwng campws a chymuned a amlygwyd gan y refferendwm. Yr hyn sy’n gofyn am weithredu brys yn awr yw ailgydio mewn cenhadaeth ddinesig.\nMae’n her a ddylai apelio at y galon a’r meddwl. Beth yw diben prifysgolion os nad ydynt yn lle i herio’r meddwl!\nFel person blaengar, mae pryder yn fy mhlagio yn sgil canlyniad y refferendwm. Mae’n bosibl bod y buddugoliaethau a fu’n fodd i droi hanes tuag at gynnydd – ffeministiaeth, agor mynediad i addysg, moesgarwch wrth drafod â’n gilydd a thuag ati eraill, hawliau sifil, hyd yn oed datganoli – yn llawer mwy bregus na’r hyn a ddychmygwyd.\nDangosodd y bleidlais, pan fydd pobl a chymunedau yn credu bod datblygiadau er budd eraill – yn hytrach er eu budd hwy, eu teuluoedd neu gymdeithas yn gyffredinol – y byddant yn credu nad oes ganddynt ddim i’w golli drwy eu gwrthwynebu.\nA ydym yn ffyddiog nad yw’r cymunedau y lleolir ein prifysgolion ynddynt yn ystyried bod y sefydliadau hyn yn perthyn i bobl eraill?\nPwy sy’n berchen ar brifysgolion Cymru, beth yw eu gwreiddiau a beth yw eu cyfrifoldebau tuag at eu rhanbarth a’u gwlad?\nSut y byddant yn helpu i fynd i’r afael â materion cynhwysiant cymdeithasol, dinasyddiaeth weithredol a dadleuon hyddysg yn y misoedd a’r blynyddoedd i ddod?\nDyma’r heriau cyfoes ond mae yna alw hefyd i ailgydio yn ysbryd ein cenhadaeth addysg genedlaethol.\nFel y dywedais ar y dechrau, mae ein prifysgolion yn ddyledus am eu camau cyntaf i chwyldro addysg o uchelgais dinesig, economaidd ac academaidd. Ceiniogau’r tlodion a ariannodd y camau cyntaf hynny, gyda phunnoedd y dyngarwyr a’r llywodraeth gam ar ei hôl hi.\nHyd yn oed yma yng Nghaerdydd, methodd ymdrechion ar droad y ganrif i ariannu adran fasnach gyda dim ond £15 yn cael ei godi o’r sector hwnnw! Wrth gwrs, mae cysylltiadau â diwydiant yn llawer cryfach erbyn hyn, ond erys llawer mwy i’w wneud o hyd.\nRoedd prifysgolion, yn debyg i’r Cymdeithasau Cyd-welliant a Llyfrgelloedd y Glowyr o eiddo’r werin bobl ac i’r werin bobl.\nMae Gareth Elwyn Jones wedi disgrifio hyn fel diwylliant o anhunanoldeb. Cynghrair o lowyr, chwarelwyr, capelwyr, ymfudwyr, gweithwyr o bob sector yn ariannu ysgoloriaethau a cholegau, er mwyn datblygu unigolion, cymunedau a’r genedl. A’r cyfan wedi anelu at yr hyn y byddai Raymond Williams yn ei ddisgrifio fel “engaged and participating democracy”.\nDaeth y gweithredoedd, a’r uchelgeisiau hyn, yn lle gwladwriaeth ganolog a phellennig. A thyfodd prifysgolion yn sefydliadau ymreolaethol gyda rhyddid academaidd – egwyddor sy’n ddiogel o hyd.\nY dasg nawr yw system addysg uwch yng Nghymru sy’n hygyrch ac yn berthnasol i’w chymunedau ei hun o fewn gwlad ddatganoledig, ddemocrataidd. A chyfuno hynny â bod yn agored i fyfyrwyr, ysgolorion, cyfleoedd a datblygiadau deallusol yn Ewrop a ledled y byd.\nDylai ein prifysgolion fod yn ffynhonnell o feddwl cadarn a dadlau rhydd, a hynny ar goedd gwlad yn hytrach nag encilio y tu ôl i furiau sefydliadol. Hoffwn weld prifysgolion yn cymryd rhan mewn dadleuon a llunio syniadau, ar sail tystiolaeth o waith ymchwil a myfyrio gofalus. Mae dadleuon ynglyn â chyllid sefydliadol yn bwysig, ond nid yr unig ffocws mewn trafodaethau deallusol a thrafodaethau ynglyn â pholisi.\nFel rhan o’r dull gweithredu hwnnw, dylai ein prifysgolion edrych ar esiampl y rhai a sefydlwyd yn yr Unol Daleithiau fel prifysgolion ‘rhodd tir’. Roedd y colegau hynny, a sefydlwyd yn y 19eg ganrif pan roddwyd tir cyhoeddus ar gyfer darpariaeth addysg uwch wedi’i hanelu at y dosbarth gweithiol, wedi ailgydio yn eu cenhadaeth fel ‘stiwardiaid lle’.\nMae hyn yn adlewyrchu’r berthynas gydfuddiannol â’r gymuned lle maent wedi’u lleoli, ond hefyd ymrwymiad parhaus i ymgysylltu dinesig ac arweinyddiaeth.\nDangosodd y refferendwm fod ein cysyniadau o gyd-berthyn a chysylltiadau rhwng cymunedau yn wannach o bosibl na’r hyn a ddychmygwyd. Mae cyfrifoldeb ar brifysgolion Cymru, fel sefydliadau dinesig a rhyngwladol, i fod yn stiwardiaid cymuned, dinas a gwlad.\nMae sawl ffordd wahanol o fod yn hygyrch ac yn berthnasol i gymuned a gwlad. Mae llawer o waith da eisoes yn cael ei wneud, yn bennaf drwy gynnig cyfleoedd rhan-amser i astudio, yr wyf yn awyddus i’w gweld yn ffynnu.\nOnd mae mwy i’w wneud o ran cysylltu’r campws – ac addysg uwch yn fwy cyffredinol – â’n cymunedau.\nNi chredaf fod hyn yn mynd yn groes i uchelgeisiau rhyngwladol y sector. O wneud hynny’n dda, dylai’r naill ategu’r llall. Yn wir, dylai astudio Cymru, ein hanes, ein diwylliant, ein gwleidyddiaeth ein heconomi fod yn destun astudiaeth i’n dinasyddion ein hunain a’r byd y tu hwnt. Mae lansiad diweddar gwefan Hafan Y Brifysgol Agored yng Nghymru yn enghraifft arloesol yn y maes hwn.\nDylai safbwynt byd-eang i’n prifysgolion ddod â manteision o ran profiad myfyrwyr a graddedigion, gweithio rhwng rhanbarthau, cysylltiadau trawswladol â diwydiant, ymchwil a datblygu, a chysylltiadau dinesig a chysylltiadau rhwng pobl sy’n gryfach.\nOnd rwy’n glir fy meddwl bod yn rhaid i’n prifysgolion berthyn i’w lle a pherthyn i’w pobl fel egwyddor sylfaenol. Drwy ymgymryd â’r rôl stiwardio hon y bydd prifysgolion yn cyflawni eu rolau a’u cyfrifoldebau cenedlaethol, dinesig a rhyngwladol.\nTraddodiad o wella’ch hun, democrateiddio gwybodaeth ac arweinyddiaeth mewn addysg yw traddodiad gorau Cymru. Mae ein diwygiadau addysgol – ar bob lefel – wedi’u hysbrydoli gan y gwerthoedd hyn.\nGan weithio gyda’n gilydd, byddwn yn sicrhau bod yr hanfodion yn iawn, codi ein safonau a’n huchelgais am ragoriaeth ar gyfer pob disgybl, rhiant, myfyriwr ac athro.\nNid yn unig y mae’n rhaid i ysgolion ac athrawon ddwysáu ac ehangu cydweithrediad a gwella ar y cyd. Rhaid i’n prifysgolion hefyd gyflawni’r genhadaeth genedlaethol honno, gan weithio gydag ysgolion, diwydiant a phartneriaid rhyngwladol.\nBu datblygiadau cadarnhaol o ran prifysgolion yn gweithio gydag ysgolion i rannu arbenigedd mewn meysydd megis ieithoedd tramor modern a chymhwysedd digidol.\nO dan arweiniad Caerdydd, ond gan gynnwys Abertawe, Bangor ac Aberystwyth hefyd, mae cynllun peilot mentora israddedigion yn helpu i ysbrydoli disgyblion ysgol i astudio ieithoedd. Mae tipyn o ffordd i fynd eto ond mae’r cynllun peilot yn ffordd gydweithredol ac arloesol o fynd i’r afael â’r mater.\nMae defnydd arloesol Abertawe o israddedigion cyfrifiadureg fel cymorth addysgu mewn ysgolion lleol, a chynnal gweithdai Technoclub, hefyd yn ddatblygiad i’w groesawu’n fawr.\nMae’r cysylltiadau hynny rhwng prifysgolion ac ysgolion yn hollbwysig i genhadaeth ddinesig, a hefyd, wrth gwrs, i waith allgymorth prifysgolion sy’n hyrwyddo uchelgais a chyrhaeddiad ym mhob un o’n cymunedau.\nRwy’n ymfalchïo’n fawr yn y ffaith fy mod yn ysgrifennydd addysg sy’n gyfrifol am y ddau sector. Dylem groesawu tröedigaeth ddiweddar Lloegr i’n model gweithio ni, a hwythau wedi cynnwys addysg uwch ochr yn ochr ag ysgolion yn yr Adran Addysg!\nWrth gwrs, mae prifysgolion yn chwarae rôl uniongyrchol fel canolfannau addysg athrawon, ac mae adroddiad John Furlong yn hollbwysig o ran diwygio ein cyrsiau hyfforddi i athrawon a datblygu’r sgiliau sydd eu heisiau ac sydd eu hangen ar athrawon – ynghyd â ffocws clir ar arweinyddiaeth a safonau.\nMae adroddiad yr Athro Furlong hefyd yn nodi na chafodd yr un academydd o unrhyw ganolfan addysg i athrawon yng Nghymru ei gyflwyno ar gyfer y Fframwaith Rhagoriaeth Ymchwil mwyaf diweddar. Nid yw hynny’n ddigon da, a dweud y gwir.\nA mynd ymhellach, dim ond 1.5% o gyfanswm cyflwyniadau’r DU mewn ymchwil addysgol arbenigol a ddaeth o Gymru, a phob un o Gaerdydd.\nOs nad yw ymchwilwyr nac academyddion yng Nghymru yn ymroi i ymchwilio i ddiwygiadau addysg yma, yna ni allwn ddibynnu ar brifysgolion mewn mannau eraill i wneud hynny.\nNid wyf yn chwilio am rai i bledio ein hachos, ond hoffwn weld mwy o chwilfrydedd a diddordeb yn ein hamgylchedd addysgol.\nMae’r arbenigwr ar effeithiau cymdeithasol ac economaidd technoleg ym Mhrifysgol Efrog Newydd, Clay Shirky, wedi dweud:”the biggest threat to those of us working in colleges and universities isn’t video lectures or online tests. It is the fact that that we live in institutions perfectly adapted to an environment that no longer exists”.\nRoedd yn sôn am ddiffyg hyblygrwydd colegau elît America i ehangu mynediad, gan ddangos gwerth fel budd cyhoeddus a mesur deiliannau graddedigion. Yma yng Nghymru gallem gael dadl ynglyn â’r materion hynny, ond yr hyn sy’n bwysicach yw’r angen i’r sector fod yn barod ar gyfer amgylchedd ôl-Brexit.\nBydd yn gofyn am gydweithredu, gan gysylltu elfennau dinesig, cymdeithasol, academaidd ac economaidd.\nFel y nodwyd yn fy nghytundeb â’r Prif Weinidog, rwyf yn awyddus i hyrwyddo diwylliant o arloesedd ac entrepreneuriaeth yn ein prifysgolion, mewn partneriaeth â’r sector cyhoeddus a’r sector preifat.\nMae gwaith NESTA yn rhoi tystiolaeth o arloesedd yn sbarduno ffyniant mewn gwledydd bach, ystwyth. O’r ffordd y mae Estonia wedi datblygu technoleg mewn amrywiaeth o wasanaethau cyhoeddus, i’r ffordd y mae Singapôr wedi annog BBaChau i arloesi, ac ymrwymiad Gwlad y Basg i arloesi’n gydweithredol wedi’i wreiddio mewn ymdeimlad o hunaniaeth ac uchelgais.\nMae’r gwledydd hyn yn rhannu rhinweddau a ddisgrifir gan yr economegydd o’r America, Tyler Cowen, fel “start-up nations”.\nHunaniaethau cadarn a gweledigaeth, ymrwymiad i arloesi, rôl genedlaethol bwysig i brifysgolion a graddfa lle y gall y genedl weithredu gyda’i gilydd.\nCawsom ychydig o’r optimistiaeth hon yma ym 1999 ond cymysg fu’r hanes. Fodd bynnag, er na fyddwn yn genedl newydd ar ôl Brexit, mae ein hamgylchedd newydd yn golygu y bydd angen meddylfryd o “newydd-deb”.\nRoedd y sector addysg uwch o bosibl yn rhy araf i ymaddasu yn ystod degawd cyntaf datganoli, yn rhy araf i gydnabod ei amgylchedd datganoledig, democrataidd newydd. Mae angen inni weithio mewn partneriaeth er mwyn derbyn yr heriau sydd o’n blaenau, gydag egni a mentergarwch busnes newydd.\nCafodd Caerdydd ei chydnabod yn ddiweddar fel y 45ain brifysgol fwyaf arloesol yn Ewrop, sy’n dangos bod gennym yr adnoddau yma yng Nghymru. Ar fy ymweliad diweddar â Champws Bae Abertawe, gwnaeth gwaith y Ganolfan Gweithgynhyrchu Peirianyddol yn benodol argraff arnaf hefyd.\nRwyf hefyd am weld mwy o ymgais i hyrwyddo cyfleoedd arloesedd ac entrepreneuriaeth gymdeithasol i israddedigion.\nMae canolfan entrepreneuriaeth arobryn Prifysgol Metropolitan Caerdydd, ochr yn ochr â phrosiectau megis Swigen Greadigol Coleg y Trindod Dewi Sant yn Abertawe a llwyddiant Bangor ym maes trwyddedu meddalwedd i’w croesawu.\nFodd bynnag, dim ond dwy brifysgol yng Nghymru sy’n cymryd rhan yn rhaglen Enactus ar hyn o bryd. Mae hon yn rhaglen fyd-eang sy’n rhoi cyfleoedd menter gymdeithasol i dimau o fyfyrwyr.\nYn anffodus, nid yw’r naill dîm na’r llall o Gymru wedi ennill cystadleuaeth genedlaethol y DU i fyfyrwyr eto. Hoffwn weld mwy o fyfyrwyr o Gymru yn cael cyfle i ymgymryd â mentrau entrepreneuraidd o’r fath yn y brifysgol, ar lefel genedlaethol a rhyngwladol.\nNid oes yr un brifysgol yng Nghymru wedi cael ei chydnabod eto fel ‘Change-maker Campus’, sef dynodiad i sefydliadau blaenllaw ym maes addysg arloesi cymdeithasol. Mae llai na 40 ledled y byd, ond mae prifysgolion o Loegr a’r Alban yn eu plith, ochr yn ochr â phrifysgolion Brown, George Mason a John Hopkins. Hoffwn weld ychydig o gynnydd yn hyn o beth.\nMae nifer y busnesau newydd a sefydlwyd gan brifysgolion yng Nghymru wedi cynyddu 29% eleni. Ac rydym wedi gwneud yn well na’r disgwyl yng nghyd-destun y DU, gyda 12% o gyfanswm y DU o fusnesau newydd sydd wedi cael eu dechrau gan raddedigion a 15% o fusnesu newydd sydd wedi cael eu dechrau gan staff yn y DU. Mae graddedigion o’r Brifysgol hon wedi sefydlu mwy na 270 o gwmnïau newydd yn ystod y tair blynedd diwethaf. Dyna’r sylfeini dros annog mwy o fentergarwch ymhlith myfyrwyr, staff a graddedigion.\nCyn cloi, soniaf am ychydig o flaenoriaethau eraill sy’n deillio o’m cytundeb â’r Prif Weinidog.\nRwyf wedi sôn gryn dipyn am gyfrifoldeb dinesig a’r berthynas rhwng y wladwriaeth, cymdeithas, myfyrwyr a’r sector. Mae’n rhaid i’r broses o gyllido addysg uwch, er mwyn iddi fod yn gynaliadwy ac yn flaengar, hefyd rannu’r un nodweddion hynny ag sy’n perthyn i gontract cymdeithasol.\nCyn hir, bydd Syr Ian Diamond yn cyflwyno ei adolygiad trawsbleidiol, annibynnol o gyllido addysg uwch a chyllid i fyfyrwyr. Fel y nodwyd yn fy nghytundeb â’r Prif Weinidog, bydd y Llywodraeth yn ystyried yr argymhellion hynny, gyda’r bwriad o’u gweithredu’n gynnar lle y bo’n briodol.\nPan gaiff yr adroddiad ei gyhoeddi’n ddiweddarach y mis hwn, gwnaf ddatganiad y prynhawn hwnnw i’r Cynulliad ar gyfeiriad ac egwyddorion strategol yr argymhellion.\nWrth ymateb i’r adolygiad, rwy’n glir fy meddwl bod angen setliad cyllid addysg uwch yng Nghymru sy’n rhoi cymorth i fyfyrwyr pan fo’i angen arnynt fwyaf, ac sy’n galluogi ein prifysgolion i gystadlu’n rhyngwladol. Ni ddylai ofn costau byw atal addysg uwch rhag bod ar gael i bawb a all gael budd ohoni.\nMae Syr Ian a’i banel trawsbleidiol o arbenigwyr wedi bod yn gweithio’n ddiwyd. Rwy’n obeithiol y gallwn fod yn optimistaidd, yn uchelgeisiol ac yn arloesol wrth gyflwyno setliad sydd:\nyn cynnal egwyddor cyffredinoliaeth o fewn system flaengar\nam y tro cyntaf yn unrhyw le yn y DU, yn sicrhau dull teg a chyson ar draws lefelau a dulliau astudio\nyn sicrhau buddsoddiad a rennir rhwng y llywodraeth a’r rhai sy’n cael budd uniongyrchol\nyn gwella hygyrchedd, gan leihau rhwystrau i astudio, megis costau byw.\nEdrychaf ymlaen at weithio gyda’r sector ac eraill pan fydd yr adroddiad wedi’i gyhoeddi a phan fydd y llywodraeth wedi datblygu ei hymateb.\nYn fy nghytundeb â’r Prif Weinidog ceir ymrwymiad hefyd i ymgynghori ymhellach ar argymhellion penodol adolygiad Hazelkorn. Caiff rhagor o wybodaeth ei chyhoeddi maes o law.\nYn fy marn i, mae angen i faterion llywodraethu ar lefel genedlaethol gael eu hystyried ymhellach. Mae’n rhaid inni gydnabod bod rhaid wrth ddealltwriaeth gyfoes a rhychwant safbwyntiau a phrofiad sy’n diwallu anghenion dysgwyr, cyflogwyr a’r wlad.\nYn fy nghytundeb â’r Prif Weinidog, cydnabuwyd mai addysg o safon uchel yw’r sbardun i symudedd cymdeithasol, ffyniant cenedlaethol a democratiaeth weithredol.\nMae tair sylfaen dyrchafiad ac uchelgais unigol: sgiliau a datblygu economaidd; a dinasyddiaeth weithredol a diwylliant democrataidd; yn rhan annatod o system addysg sy’n perfformio’n dda.\nDylai llwybrau academaidd a galwedigaethol i mewn i addysg bellach ac addysg uwch a thrwyddynt fod yn agored i ddysgwyr o bob oedran. Er mwyn cyflawni hyn, mae’n rhaid bod cyswllt rhwng prifysgolion a’u cymunedau a’u gwlad, ac wrth gwrs â’r economi y maent yn elfen allweddol ohono.\nFel stiwardiaid cymuned, dinas a gwlad, mae prifysgolion yn hollbwysig yn y gwaith o greu’r Gymru hyderus, ryngwladol ac arloesol y mae’n rhaid iddi ymddangos o’r cyfnod heriol hwn.\nDrwy ymchwil a recriwtio rydych yn bont i’r byd ehangach. Mae’r pontydd hynny yn croesi dyfroedd geirwon ar hyn o bryd, a bydd y llywodraeth yn gweithio gyda chi i gadw’r cysylltiadau hynny’n gryf. Ond mae’n rhaid i chithau ymgyfnerthu hefyd drwy effaith, dylanwad ac arloesedd yma.\nGofynnaf ichi ailgydio yn y genhadaeth ddinesig honno a’i hail-greu er mwyn iddi gael ei gwireddu a bod yn berthnasol i’n heriau cyfoes.\nMae gennyf ffydd yn eich dychymyg a’ch arloesedd i wynebu’r prawf hwnnw, ac achub ar y cyfleoedd a’r cyfrifoldebau o’n blaenau.


#Heddwch100: Darlith Gwyl Gregynog, 29.06.19\nWritten on 11-06-2019 by Craig Owen\nDavid Davies (1880–1944), Gwendoline Davies (1882–1951) a Margaret Davies (1884–1963) oedd ŵyr ac wyresau’r diwydiannwr a’r entrepreneur Cymreig hynod, David Davies, Llandinam (1818–1890), a buont yn ddychmygus iawn wrth ddefnyddio eu cyfoeth etifeddol i noddi nifer o brosiectau diwylliannol, addysgol a chymdeithasol er budd pobl Cymru.\nO fewn wythnosau i Gadoediad 1918, cyflwynodd David, Gwendoline a Margaret Davies gynnig beiddgar i Goleg Prifysgol Cymru, Aberystwyth. Eu cynnig oedd gwaddoli Cadair Gwleidyddiaeth Ryngwladol gyntaf y byd. Roedd eu gweledigaeth yn cael ei gyrru yn ei blaen gan eu sylweddoliad ‘bod angen ystyried holl bobloedd y byd fel un’.\nBydd y ddarlith gan Dr Jan Ruzicka, Gyfarwyddwr Sefydliad Coffa Astudiaethau Rhyngwladol David Davies, yn esbonio sut roedd y fath weledigaeth o’r byd yn symudiad sylfaenol oddi wrth yr arfer gyfoes, a bydd yn dangos yr anawsterau a wynebodd David Davies yn ei ymgais i’w gwireddu.\nBydd y ddarlith arbennig hon gan Craig Owen, Pennaeth Cymru dros Heddwch, yn edrych ar ‘etifeddiaeth heddwch’ y teulu Davies, Teml Heddwch unigryw Cymru, a straeon anghyffredin pobl gyffredin sydd, dros y can mlynedd diwethaf, wedi siapio swyddogaeth Cymru yn y dasg o greu gwell byd. A oes modd iddynt ysbrydoli cenhedlaeth newydd o ryng-genedlaetholwyr?


Llawer o waith a wna llawer o ddwylo | Environment Wales\nLlawer o waith a wna llawer o ddwylo\nMae’r Ardd a’r Rhandir Cymunedol yn le hyfryd yn Gibbonsdown yn y Barri. Fe ddewch o hyd iddo yn swatio ynghudd ym mhen draw cae chwarae mawr, ger Hen Randiroedd Pencoetre, Heol Dyfnallt. Ei nod yw meithrin cymdeithas dyfu gynhwysol sy’n ailgysylltu pobl gyda natur a’i gilydd. Gall unrhyw un fynd draw yno i roi help llaw. Nid oes rhaid gwybod sut i arddio – ond mae’n helpu! Mae’r ardal dyfu yn hwyluso datblygiad sgiliau gwyrdd sy’n hwb wrth chwilio am waith ac er mwyn byw’n iachach.\nAeth y grŵp at Amgylchedd Cymru am y tro cyntaf yn 2009 gyda chynllun i droi tir diffaith yn rhandir garddio i’r gymuned. Gyda chymorth Swyddog Datblygu, ymgeisiodd y grŵp am ei grant prosiect cyntaf ar gyfer cyfarpar a deunyddiau i ddatblygu seilwaith y prosiect. Y canlyniad oedd prosiect garddio bywiog gyda gwirfoddolwyr ymroddedig a ddysgodd i dyfu’r tir ac, mewn amser, eu hunain. Yna yn 2012 aeth y grŵp drwy gyfnod o newid gan gynnwys newid ei enw ac aelodau newydd i fwrw’r prosiect yn ei flaen. Yn y cyfnod hwnnw, fodd bynnag, collodd y prosiect tyfu rywfaint o fomentwm a gwirfoddolwyr ond roedd yn benderfynol o ffynnu fel cyfleuster gwerthfawr i’r gymuned leol. Parhaodd y grŵp i weithio gyda’i Swyddog Datblygu Amgylchedd Cymru a’i randdeiliaid i gyflawni hynny ac yn 2013 ymgeisiodd yn llwyddiannus am grant Rheoli i gael rheolwr rhan amser i’r ardd. Cyflogwyd y rheolwr er mwyn cynyddu nifer y gwirfoddolwyr, creu a chynnal cysylltiadau â grwpiau cymunedol lleol a datblygu’r prosiect, er mwyn iddo fod yn rhannol neu’n hunan-gynhaliol yn y pen draw.\nEr mwyn cyflawni’r amcan cyntaf, lansiodd Rheolwr yr Ardd, Lisa Williams a oedd newydd ei phenodi, ‘ddiwrnod gwirfoddoli yn yr ardd’ i ledaenu ymwybyddiaeth o’r prosiect ac annog mwy o wirfoddolwyr i gymryd rhan ynddo. Pan glywodd tîm Amgylchedd Cymru am y diwrnod, bu i ni hyrwyddo’r prosiect a helpu i godi ymwybyddiaeth drwy rwydwaith ein prosiectau cofrestredig. Fel yr holl brosiectau mae’r fenter yn eu cefnogi, rydym bob amser yn awyddus i wneud mwy. Felly, ar fore Sadwrn ym mis Hydref, cymerodd Kate, Gareth a Michelle o dîm Amgylchedd Cymru (ac ambell un o’u ffrindiau) ran yn y diwrnod gwirfoddoli ym mhrosiect Gardd a Rhandir Cymunedol y Barri. Roedd digonedd o gloddio a phlannu i’w wneud ond llwyddodd y tîm i ymdopi diolch i Lisa a oedd yn cydlynu ein hymdrechion ac yn ein harwain i’r cyfeiriad cywir.\nFel tîm cawsom ein hannog i gymryd rhan ym mhob gweithgaredd roedd y diwrnod yn ei gynnig – doedd dim angen profiad arnom. Cafodd rhannau o’r tir eu palu – yn barod i blannu, ac adenillwyd hoelion, o wlâu wedi’u codi nad oedd yn cael eu defnyddio, i greu ardal dyfu ar wahân, wrth ymyl y llwybr. Ar ôl paratoi’r tir, cafodd planhigion a bylbiau eu plannu. Llwyddodd pawb i gyfrannu, gofyn cwestiynau am y planhigion a gwneud eu rhan yn ymarferol i wella’r ardal dyfu. Ar ôl ychydig o oriau roedd modd gweld mannau o’r ardd yn dechrau siapio. Eglurodd Lisa fod ganddi gynlluniau cyffrous i ddatblygu’r ardal, gan gynnwys codi twnnel polythen a fyddai’n ymestyn y tymor tyfu a’r mathau o blanhigion y gall y gwirfoddolwyr eu tyfu.\nWrth i’r diwrnod gwirfoddoli ddod i ben, gadawodd pawb y prosiect gan deimlo ein bod wedi cyflawni rhywbeth. Gwych oedd gweld aelodau o’r gymuned o bob oedran ac arbenigedd yn dod at ei gilydd i roi cychwyn ar ‘hafan werdd’ yn Gibbonsdown.\nMae’r prosiect yn cynnig gweithgareddau rhagorol – digwyddiadau, gweithdai a hyfforddiant i egin dyfwyr a thyfwyr profiadol. Os hoffech wirfoddoli, cael gwybod mwy am y prosiect neu os oes gennych sgil y gallech ei rannu, ewch i: https://www.facebook.com/BarryCommunityGardenAllotment\nThis entry was posted in Barry, Food & Growing, Skills, Support, Vale of Glamorgan, Volunteering and tagged Barry, Food, Growing, Vale of Glamorgan, Wales by Environment Wales. Bookmark the permalink.


Rydym yn cynnig yr opsiynau gorau i chi i wneud pasta blasus o fron cyw iâr gartref. Bydd y pryd hwn yn ddewis arall gwych i gynhyrchion selsig a brynir ar gyfer brechdanau ar gyfer brecwast neu fod yn elfen werth chweil o'r cig wedi'i sleisio ar y bwrdd Nadolig.\nPastur y Fron Cyw Iâr - rysáit mewn aml-gyfeiriad\nffiled o fron cyw iâr - 1-1,2 kg;\nhalen môr - 50 g;\nhidlo dŵr - 750 ml;\nAr gyfer paratoi corsen cyw iâr, mae'r rysáit hwn yn rinsio'r ffiled cyw iâr wrth redeg dŵr oer a'i ddiffinio mewn powlen neu bôt gyda dŵr lle mae'r halen môr yn hydoddol yn flaenorol. Rydyn ni'n gosod y cynhwysydd yn yr oergell am bedair awr ar hugain.\nAr ddiwedd yr amser, rydym yn tynnu'r cyw iâr o'r dŵr, sychwch ef gyda thywel papur a chasglwch yn drylwyr mewn sbeisys. Gallwch gymryd cymysgedd traddodiadol ar gyfer cyw iâr neu wneud cymysgedd o basil perlysiau sych, oregano, marjoram neu unrhyw un arall ar gyfer eich blas.\nNawr rhowch y gofrestr ffiled a chlymu'r edau.\nRydym yn diffinio'r pastor yng ngallu'r multivarker, yn troi'r swyddogaeth "Baking" ac yn dal am tua pymtheg i ugain munud, yn dibynnu ar bŵer y ddyfais.\nAr ôl y signal, nid yw cwymp y ddyfais yn cael ei hagor, ond gadael i'r pastor fynnu yn y bowlen am wyth awr arall.\nMae'n ddelfrydol coginio pastor o'r noson, fel y gallwch chi gael sylfaen ardderchog ar gyfer brechdanau erbyn y bore.\nPasta coleren sych\nffiled o fron cyw iâr - 0.6 kg;\nhalen heb ei iodized - 180 g;\ntir pupur du - 45 g;\npupur coch daear - 35 g;\ngarlleg - i flasu;\ncognac neu unrhyw ddiod alcoholaidd arall - 50 ml (os dymunir).\nCaiff ffiled y cyw iâr ei olchi gyda dŵr oer, wedi'i sychu a'i rwbio'n drylwyr gyda chymysgedd o sbeisys a halen. Er mwyn ei wneud, cymysgwch yr halen, y pupur du a choch, ac ychwanegu cognac, os dymunir. Plygwch y cig i mewn i unrhyw gynhwysydd, gorchuddiwch â chwyth neu tynhau'r ffilm bwyd a'i bennu yn yr oergell am ddeuddeg awr.\nAr ôl i'r amser fynd heibio, rinsiwch yn dda gyda halen gyda sbeisys, sychwch sych gyda thywelion papur, rhwbiwch ef gyda phupur a'i garwleg wedi'i wasgu. Nawr, rydym yn lapio'r cig gyda gludwaith neu dywel cotwm a'i roi yn yr oergell am dri diwrnod arall. Os dymunir, gallwch hongian y pantri mewn man awyru ar ôl dau ddiwrnod a'i sychu ychydig.\nPastri bri cyw iâr - rysáit yn y ffwrn\nhalen y môr - 40 g;\nGwin sych coch - 375 ml;\nmwstard grawn - 40 g;\ndail lawen - 4 darn;\ngarlleg - 6-7 dannedd;\npysur du pupur - 20 g;\npowdwr paprika - 20 g;\nRhosmari sych - 5 g.\nMae gwin yn gymysg â mêl a halen, ychwanegwch y garlleg gwasgedig, hadau mwstard, dail law, pys, paprika a rhosmari. Cynheswch ychydig o wres cymedrol, fel bod y sbeisys yn rhoi mwy o flas a gadael i'r marinâd oeri yn llwyr.\nYn y cyfamser, rydym yn golchi'r fron cyw iâr, rydym yn ei ddileu o ffilmiau a cartilag os oes angen, a byddwn yn ei roi mewn powlen neu sosban o'r maint priodol. Llenwch ef gyda marinâd gwin wedi'i oeri yn y gorffennol, fel ei fod yn cwmpasu'r cig yn gyfan gwbl, rydym yn gorchuddio y prydau gyda chaead a'i roi am bedair awr ar hugain yn yr oergell.\nAr ôl i'r amser fynd heibio o'r fron, rydym yn ffurfio rhol, clymwch ef â chiwyn a'i roi mewn dysgl pobi.\nPenderfynwch y dysgl mewn ffwrn 250 gradd cynhesu am bum munud ar hugain. Pan nad yw'r popty yn barod, nid ydym yn agor y ffwrn ac yn ei adael i oeri am sawl awr, neu'n well yn y nos.\nPelenni mewn pot\nCroissants gyda llenwi\nCynnwys calorïau cyw iâr\nY tatŵau mwyaf prydferth yn y byd\nEsgidiau du gyda sodlau - gyda'r hyn i'w wisgo a sut i greu delwedd ffasiwn?\nDyluniad cegin yn ôl eich dwylo\nPolyps gingival endometrial\nOtitis yn y plentyn - symptomau\nIau, wedi'u ffrio â winwns


Gwener Ebrill 30th, 2021 – MyUni Student Newsletter\nMae cadw ein cyfleusterau ar agor a chaniatáu i chi ddychwelyd i’r campws yn amodol ar feini prawf a chanllawiau penodol gan y Llywodraeth, felly hoffem achub ar y cyfle hwn i’ch atgoffa am rai mesurau diogelwch pwysig iawn. (more…)\nDigwyddiad Rheoli Straen: Rheoli eich corff – 29 Ebrill, 5pm\nMae pawb yn gwybod yn union sut mae straen yn effeithio ar eu corff ac i’r gwrthwyneb. Felly, dyma le da i ddechrau. Rydym yn ceisio gwneud synnwyr o’r hyn sy’n digwydd i’n cyrff pan fyddwn yn profi straen, gan ystyried rôl straen wrth ein hamddiffyn rhag bygythiadau a thrafod ymladd neu ffoi.\nMae sgiliau’n cynnwys (more…)\nStudent Communications Coordinator Mercher Ebrill 28th, 2021\nWYTHNOS SGILIAU: Dosbarthiadau am ddim i well’ach graddau, 4-7 Mai\nWythnos dosbarthiadau ar-lein ar ysgrifennu traethawd, canfod ffynhonnell, cyfeirio a cyflwyno.\nDyma gyfle i ddatblygu eich sgiliau academaidd a’ch safonau ysgrifennu proffesiynol yn ein gweithdai a’n clinigau ysgrifennu ar-lein drwy gydol yr wythnos. (more…)\nStudent Communications Officer Llun Ebrill 26th, 2021\nGwaith Adnewyddu Toiledau – Tŷ’r Undeb a Thŷ Fulton\nEfallai yr hoffech chi glywed y newyddion da ein bod ni’n adnewyddu rhagor o doiledau ar Gampws Parc Singleton!\nCaiff y toiledau ar lawr gwaelod Tŷ Fulton (dynion, menywod, ac anabl) a’r rhai a leolir ar lawr cyntaf Tŷ’r Undeb (Rebound, dynion, menywod, anabl) eu hadnewyddu (more…)\nMae Chwaraeon Abertawe yn falch o gyhoeddi dyddiadau ar gyfer ailagor cyfleusterau chwaraeon dan do!\nAr ôl y diweddariad diweddaraf gan lywodraeth Cymru, bydd Chwaraeon Abertawe yn agor drysau ei gyfleusterau chwaraeon dan do.\nO ddydd Llun 3ydd Mai, bydd Pwll Nofio Cenedlaethol cymru Abertawe yn agor a dilynir hyn gan agor safleoedd Chwaraeon Abertawe ddydd Mawrth 4ydd Mai.\nOs ydych chi’n aelod, byddant yn cysylltu â chi’n fuan iawn gan roi syniad i chi o’r hyn i’w ddisgwyl pan fyddwch chi’n dychwelyd a sut brofiad y bydd eich ymweliad cyntaf. Byddant hefyd yn cyflwyno ein gwefan newydd, a’n platfformau cyfryngau cymdeithasol a chofrestru felly cadwch lygad ar eich mewnflwch!\nYdych chi’n ystyried ymaelodi? Os felly, ewch i’w wefan newydd i weld yr opsiynau aelodaeth …. mae rhywbeth at ddant pawb!\nYn y cyfamser, os oes gennych chi ymholiadau, e-bostiwch ni yn enquiries.sbsp@abertawe.ac.uk a byddwn ni’n ymateb i chi cyn gynted â phosib.


llinell Amser | The Royal Mint Museum\n50 mlynedd y Bathdy Brenhinol yn Llantrisant\nAr 1 Mawrth 1966 datganodd y Llywodraeth ei phenderfyniad i fabwysiadu system arian degol. Roedd y dasg o streicio cannoedd o filiynau o ddarnau arian newydd ar gyfer cyflwyniad y system degol yn 1971 yn meddwl bod adeiladu Bathdy newydd yn hanfodol. Dewisir Llantrisant fel lleoliad i’r Bathdy newydd ac ar ôl cwblhau rhan gyntaf yr adeiladwaith, cafodd ei agor gan y Frenhines yn Rhagfyr 1968.\nOes gennych chi neu aleodau’ch teulu unrhyw atgofion arbennig o’r digwyddiadau hanesyddol yma? Efallai bod chi’n cofion’r parti brenhinol yn cyrraedd ar ddiwrnod yr agoriad? Neu efallai bod chi’n cofio cael amser i ffwrdd o’r ysgol, cerdded ar draws y Comin ar y ffordd i weld y Frenhines, neu clywed Côr Meibion Llantrisant yn canu. Hoffem glywed eich hatgofion ac ychwanegu hwn at ein archif.\nRhannwch eich atgofion a lluniau o 50 mlynedd o’r Bathdy Brenhinol Rhannwch eich hatgofion\nErbyn 1971, cafodd ail gyfnod adeiladwaith yn y Bathdy Brenhinol ei gymeradwyo ac roedd y ffatri yn cynhyrchu 60,000,000 o ddarnau arian yr wythnos i’r Deyrnas Unedig a thramor. Daeth cynhyrchiad i ben yn Tower Hill yn 1975 a nodwyd yr achlysur gan streicio yn seromonïal y darn arian olaf.\nOeddech chi’n gweithio i’r Bathdy Brenhinol pan newidodd i system arian degol? Oeddech yna pan gafodd y darn arian olaf ei streicio yn Tower Hill. Rhannwch eich hatgofion gyda ni a dewch yn ran o’n archif.\nGwelwyd newidiadau mawr yn ystod yr 1980au gydag ychwanegiad darnau £1, 20c a £2 nicel-pres a diwedd y 1/2c. Agorwyd Uned Metalau Gwerthfawr yn 1986 gan Tywysoges Diana a chafodd yr amrywiaeth o darnau arian bwliwn ei ehangu gyda chyflwyniad y Britannia aur y flwyddyn ddilynol.\nOeddech chi yna pan ymwelodd Tywysoges Cymru â’r Bathdy? Oeddech chi yn gweithio i’r Bathdy pan gafodd y darn punt ei gyflwyno? Rhannwch eich hatgofion a dewch yn ran o’n harchif.\nYn yr 1990au roedd rhagor o ddatblygiadau technolegol wrth i gyfleusterau platio ychwanegol gael eu comisiynu a chafodd systemau dylunio cyfrifiadurol eu gosod gyda gweisg bathu cyflym. Bu’r Bathdy Brenhinol yn dathlu 25 blynedd ers symud i Lantrisant. Ar ôl tynnu hen ddarnau 5c a 10c o gylchrediad, mae darnau arian i gyd nawr yn dangos portread y Frenhines.\nYdych chi’n cofio’r darnau £2 cyntaf yn cael eu streicio? Oeddech chi ‘na i weld y Frenhines a Tywysog Philip yn 1997? Rhannwch eich hatgofion a dewch yn ran o’n harchif.\nAm y deg mlynedd cyntaf ar ôl y Mileniwm roedd y Bathdy Brenhinol yn creu Sêl Fawr y Deyrnas newydd ac yn newid dyluniadau ar ddarnau arian y Deyrnas Unedig. Yn ychwanegol, breiniodd o’r llywodraeth i ddod yn gwmni.\nGawsoch chi crown wedi eu streicio yn Nom y Mileniwm? Rhannwch eich hatgofion a dewch yn ran o’n harchif.\nStreiciodd y Bathdy Brenhinol Medalau Olympaidd am y tro cyntaf mewn hanes yn 2012. Yn ychwanegol roedd cyfres llwyddiannus iawn o ddarnau arian Olypaidd i’w casglu ac roedd llawer o ddiddordeb gan roedd pobl yn gallu eu casglu o’u harian mân. Mae darnau arian coffaol wedi parhau i fod yn lwyddiant ac mae’r Bathdy Brenhinol wedi dechrau gweithgareddau newydd fel bwiliwn ac anrhegion. Daeth y safle yn atyniad i ymwelwyr yn 2106 ar ôl agoriad y Royal Mint Experience.\nBeth mae’r Bathdy Brenhinol yn meddwl i chi? Sut mae wedi newid Llantrisant? Ydy gwaith y Bathdy wedi ysbrydoli chi i greu celf neu ysgrifennu barddoniaeth? Rhannwch gyda ni a dewch yn ran o’n archif.\nRhannwch eich hatgofion Rhannwch eich hatgofion


Sgwrsio Carlos Chagas. Sgwrsio am ddim gyda dieithryn ar hap yn syth o Carlos Chagas.\nCroeso i Chatroulette Carlos ChagasCyswllt i berson aleatory unrhyw le yn y byd. Gyda Chatroulette Carlos Chagas gallwch ddewis rhwng yr opsiynau canlynol:- Sgwrs am ddim gyda phob math o bobl o Carlos Chagas. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Carlos Chagas:


Mathau o farf yn ôl eich wyneb | Dynion chwaethus\nMae yna lawer o ddynion heddiw, neu bobl ifanc sydd ar ryw adeg yn eu bywyd yn penderfynu tyfu barf, ac mae'n wir, yn dibynnu ar y math o wyneb, bod barf yn well neu'n waeth, felly byddwn ni'n dweud wrthych chi sut y dylech chi amlinellu eich barf fel ei fod yn edrych yn wych arnoch chi bob amser, p'un a ydych chi'n gadael iddo dyfu ar gyfer estheteg, ar gyfer steil neu i orchuddio craith.\nFelly, nodwch, os oes gennych chi wyneb lle mae ên ddwbl am resymau dros bwysau, dylai'r barf fod yn gyflawn, fel ei fod yn rhannol yn cuddio hynny ardal ên isaf cyn lleied rydych chi'n ei hoffi, er mwyn mireinio'ch wyneb ychydig yn fwy.\nYn yr un modd, dywedwch i'r gwrthwyneb bod gennych wyneb sgwâr, nid ydym yn eich cynghori i wisgo barf lawn, gan y bydd yn marcio'r nodweddion hyn lawer mwy, dylai'r farf ar gyfer y math hwn o ddynion fod math bwlyn hir, oherwydd trwy ganolbwyntio ar ardal y geg a'r mwstas, mae'n mireinio'r nodweddion, gan eu hymestyn.\nAr y llaw arall, mae'n werth sôn bod yn well gan wyneb crwn farf clo clap byr, gyda llinellau syth sy'n ymuno â'r ystlysau gyda'r goatee, os oes gennych wyneb eithaf hirgrwn bydd yn ffafrio llawer mwy i chi fath o farf fel gafr , yn yr ardal ên, gofalu amdano'n ddyddiol a'i docio pryd bynnag y bo angen, er mwyn sicrhau ymddangosiad cain ond anffurfiol.\nHefyd, dylech chi wybod, os ydych chi'n ddynion â bochau boch amlwg, rydyn ni'n eich cynghori i dyfu mwstas ac ychydig o farf yn yr ardal ên, gan adael y farf yn drwchus i mewn hefyd rhan y boch a'r gwddf fel bod wynebau trionglog â bochau bochau ychydig yn fwy amlwg yn cael eu meddalu'n sylweddol.\nFelly, beth bynnag yw siâp eich wyneb, peidiwch ag amau ei fod gofalu am eich barf, wedi iddo gael ei drefnu ar gyfer unrhyw adeg o'r dydd.\nFfynhonnell - bellomagazine\nLlwybr llawn i'r erthygl: Dynion chwaethus » Gofal personol » Mathau o farf yn ôl eich wyneb


Perthnasoedd ar-lein - Hwb\nPerthynas ar-lein yw perthynas rhwng pobl sy'n rhyngweithio ar-lein ac efallai mai dim ond trwy'r rhyngrwyd y maen nhw'n adnabod ei gilydd.\nO blatfformau gemau i rwydweithiau cymdeithasol a phlatfformau eraill, mae technoleg ddigidol yn ein galluogi i gadw mewn cysylltiad a datblygu perthynas ag eraill. Fodd bynnag, nid yw pob rhyngweithiad ar-lein yn gadarnhaol.\nGall addysgu’r gwahaniaeth rhwng perthynas iach ac afiach i blant eu helpu i feithrin perthynas gadarnhaol, llawn parch ag eraill ar-lein. Gall hefyd helpu plant a phobl ifanc i adnabod risg, gwneud penderfyniadau ynghylch pwy i ymddiried ynddo a ble i gael cymorth os ydynt yn poeni.


Gyrfaoedd mewn Chwaraeon | Amdanom ni | Sport Wales - Chwaraeon Cymru\nEin gweledigaeth ni ar gyfer chwaraeon yng Nghymru yw uno cenedl sy'n caru'r campau, ble mae pob plentyn wedi gwirioni ar chwaraeon am oes a Chymru'n Genedl o Bencampwyr. Er mwyn cyflawni hyn, mae'n rhaid i ni sicrhau ein bod ni nid yn unig yn recriwtio'r unigolion mwyaf talentog i Chwaraeon Cymru, ond hefyd yn cyfrannu at ddatblygu'r dalent hon er budd chwaraeon yng Nghymru.\nRydyn ni yma i'ch helpu chi i gyflawni eich potensial drwy ddarparu arweiniad ar y math o sefydliadau a'r swyddi sydd ar gael mewn chwaraeon, a rhoi cyngor ar sut gallwch chi ehangu eich profiadau drwy swyddi gwirfoddol, profiad gwaith a hyfforddiant a chymwysterau.\nMathau o gyflogwyr\nUK Sport a chynghorau eraill y DU - Lloegr, Yr Alban, Iwerddon\nCampfeydd a chlybiau iechyd preifat\nClybiau chwaraeon / cyfleusterau hamdden lleol\nGwyddoniaeth Chwaraeon - Ffisiotherapi, Ffisioleg, Maeth, Seicoleg Chwaraeon, Cryfder a Chyflwr\nCydlynwyr Digwyddiadau Chwaraeon, Marchnata a Chysylltiadau Cyhoeddul\nCyfleusterau, Gweithrediadau a Chynnal a Chadw\nStaff gweinyddol a chefnogi busnes (e.e. Adnoddau Dynol, Cyllid, TG)\nProfiad a Lleoliadau Gwaith\nFel rheol, mae lleoliadau cysylltiedig â swyddi'n gyfleoedd tymor byr sy'n ceisio cyflwyno'r cyfranogwyr, yn enwedig disgyblion ysgol, israddedigion a phobl sy'n dechrau chwilio am waith, i realiti bywyd yn gweithio mewn sefydliad a/neu dewis o yrfa. Gall lleoliadau eich helpu chi i ddewis pa lwybr gyrfaol rydych chi'n dymuno ei ddilyn, creu rhwydwaith o gysylltiadau perthnasol yn y sector, a datblygu hyder, sgiliau rhyngbersonol a phrofiad gyda'r nod o sicrhau a chynnal cyflogaeth briodol.\nMae gwirfoddolwyr yn chwarae rhan enfawr mewn chwaraeon ledled Cymru, gyda'r swyddi'n amrywio o wirfoddolwyr mewn digwyddiadau i hyfforddwyr clwb ac aelodau bwrdd. Gall gwirfoddoli fod yn ffordd wych o ddysgu sgiliau ac ennill profiad gwerthfawr a pherthnasol yn y sector, a hefyd dangos eich cymhelliant a'ch brwdfrydedd dros wneud gwahaniaeth mewn chwaraeon.\nDyma rai ffyrdd o fynd ati i wirfoddoli:\nMae hyfforddi yn chwarae rhan allweddol, o gefnogi athletwyr elitaidd i ragori ar lwyfan y byd i annog cymunedau lleol i fod yn fwy heini a mwynhau chwaraeon. Os ydych chi wedi cael eich ysbrydoli i roi rhywbeth yn ôl i chwaraeon yn eich cymuned, edrychwch ar wefan eich awdurdod lleol neu eich corff rheoli chwaraeon i gael rhagor o wybodaeth.\nGŵyl aml-chwaraeon flynyddol yng Nghymru yw Gemau Cymru ac mae'n cael ei chynnal gan Urdd Gobaith Cymru. Mae ganddynt gyfleoedd gwirfoddoli fel Cynorthwywyr Cystadlaethau, Cynorthwywyr Gweinyddol, Cynorthwywyr y Cyfryngau a Brandio, a hefyd cynllun gyda Phrifysgol Caerdydd i ddarparu lleoliadau ffisiotherapi yn y digwyddiad.\nMae Chwaraeon Cymru'n falch o gael cefnogi plant a phobl ifanc i ddatblygu'r hyder a'r sgiliau y mae arnynt eu hangen i gymryd rhan mewn chwaraeon a'u harwain. Ymhlith y cyfleoedd mae rhaglen y Llysgenhadon Ifanc, Rhaglen y Swyddogion 5x60 a'r Dyfarniad Datblygu Arweiniad.\nCymwysterau a Hyfforddiant\nMae treftadaeth chwaraeon gref Cymru'n cael ei hadlewyrchu yn ein prifysgolion ni, gydag Aberystwyth, Bangor, Cardiff Met, Abertawe, Prifysgol Glyndŵr Wrecsam, Prifysgol Cymru y Drindod Dewi Sant a Phrifysgol De Cymru (Morgannwg a Chasnewydd yn ffurfiol) i gyd ymhlith 100 Uchaf Prifysgolion y DU ar gyfer astudio ymarfer, iechyd a chwaraeon.\nCeir amrywiaeth eang o gymwysterau perthnasol i yrfa mewn chwaraeon, gan gynnwys graddau mewn Chwaraeon a Gwyddoniaeth Ymarfer; Rheoli Chwaraeon; Hyfforddiant a Pherfformiad; a Datblygu Chwaraeon; yn ogystal â nifer o gyrsiau ôl-radd arbenigol. Gellir cael rhagor o wybodaeth yng ngwefan UCAS.\nHefyd mae Chwaraeon Cymru'n cynnal nifer o gyrsiau datblygiad proffesiynol parhaus, gan gynnwys Hyfforddiant i Diwtoriaid a Llwybr Datblygu Rheolwyr Timau ar gyfer chwaraeon yng Nghymru. Pwrpas y llwybr yw darparu man cyfeirio defnyddiol i unrhyw un sy'n rheoli tîm, waeth beth yw ei gamp, lefel perfformiad y tîm neu'r cyfnod o amser yn y rôl.


Gwybod beth yw llygredd carthion | Dwr Cymru Welsh Water\nFy nŵr gwastraff Deall eich Carthffosydd Llygredd Carthion Gwybod beth yw llygredd carthion\nYr arwydd amlwg bod llygredd carthion wedi llygru nant neu afon yw presenoldeb solidau carthion yn y dŵr, ond fe all fod yna arwyddion eraill hefyd. Mae’r rhain yn cynnwys:\ngweddillion toiled, fel papur toiled, condomau a chynhyrchion misglwyf\ntrochion sebon neu ollyngiad llaethog yr olwg yn y dŵr\narogl carthion amlwg sy’n tynnu sylw\nFe all llygredd ladd pysgod a mathau eraill o fywyd dyfrol, achosi perygl i iechyd dynol, a hefyd effeithio ar fioamrywiaeth, gwerth amwynderau, a’r defnydd o ddŵr a thir er dibenion amaethyddol.\nDefnyddio toiledau fel biniau ysbwriel\nFe all fflysio ysbwriel i lawr y toiled achosi rhwystrau mewn pibellau carthffosiaeth, sydd weithiau yn arwain at lifogydd mewn cartrefi a llygredd yn yr amgylchedd. Mae’n hymgyrch Dwsin Drwg yn amlygu’r pethau sy’n cael eu fflysio sy’n achosi problemau – ac y dylid cael gwared â nhw yn gywir\nFe all braster, olew a saim (BOS, neu FOG yn y Saesneg) sy’n cael eu tywallt i lawr sinciau ceginau a draeniau gronni mewn carthffosydd ac achosi rhwystrau a llifogydd. Er mwyn helpu i osgoi hyn, a fyddech cystal â chael gwared â nhw yn gywir.


Gwaith Cynorthwyo yng Nghaerdydd\nOes Gennych Chi Brofiad o Weithio yn y Meithrin?\nOes Gennych Chi Lefelau Da o Gymraeg?\nWyt ti'n Edrych am Swydd Hir Dymor?\nRydym yn edrych am Cynorthwy-wyr newydd i gyflwyno i ysgolion yng Nghaerdydd. Mae'r gwaith ar gael yn amrywio o weithio yn y Meithrin, Derbyn, CA1 a CA2, yn neud gwaith Cynorthwyo i waith ymyrraeth 1-1 a grwp. Rydym yn edrych am unrhyw siaradwyr Cymraeg sydd yn edrych i weithio yn ysgolion cynradd, hyd yn oed os does dim llawer o brofiad gennych.\nPam gweithio trwy Teaching Personnel?\nX Tal wythnosol\nX Cyfradd dal gystadleuol\nX Gwaith rheolaidd\nX Swyddi hir dymor\nX Cofrestru Cyflym\nAm fwy o wybodaeth plîs rhowch alwad i Rhys ar 02920 660270 neu danfonwch e-bost i rhys.stephens@teachingpersonnel.com


Sut i drosglwyddo lluniau o iPad i'r cyfrifiadur\n> Adnoddau > iPad > hawdd trosglwyddo lluniau o iPad i'r cyfrifiadur\nMae gennyf 5GB o luniau ar fy iPad ac nid oes dim copi wrth gefn. Yn wreiddiol yr Copïo lluniau hyn i'r iPad o gyfrifiadur personol. Fodd bynnag, yr ddamweiniol yn fformatio'r gyriant lle cedwid y lluniau ar y cyfrifiadur. Ac rydym yn ceisio adennill eu heb lwyddiant. A oes modd eu trosglwyddo o iPad i PC gan ddefnyddio ap, ategolyn, neu marchogaeth? Yn amlwg, o ystyried y nifer a maint y ffeiliau, anfon e-bost iddynt nid yw yn ateb derbyniol. Diolch ymlaen llaw.\nDydw i ddim wedi canfod ateb i trosglwyddo lluniau o iPad i cyfrifiadur? peidiwch â phoeni. Gallwch geisio y Wondershare TunesGo (Windows). Mae'n rheolwr lluniau iPad proffesiynol sydd wedi'i gynllunio i gopïo eich lluniau iPad cyfrifiadur fel y gallwch eu gweld neu eu rhannu yn rhydd. Ar wahân i Copïo lluniau o iPad i'r cyfrifiadur, mae'r cais hwn hefyd yn eich galluogi i Mewngludo lluniau o'r cyfrifiadur i iPad a chreu albymau i arbed iddynt.\nNodyn: Os oes gennych iMac, MacBook Pro neu MacBook aer, yn llwytho i lawr y Wondershare TunesGo (Mac) i gopïo lluniau gan iPad eich cyfrifiadur Mac.\nSymud lluniau o iPad i cyfrifiadur mewn camau 2\nYn y rhan ganlynol, gadewch i mi ddangos i chi y cam – gan-gam cyfarwyddiadau ynghylch sut i drosglwyddo lluniau iPad i system gweithredu Windows runing cyfrifiadur.\nCam 1. Cyswllt eich iPad i'r cyfrifiadur\nI ddechrau gyda'r, lansio TunesGo ar y cyfrifiadur ar ôl ei osod. Defnyddiwch y cebl USB yn dod gyda eich iPad i gysylltu eich iPad i'r cyfrifiadur. Drwy wneud hyn, bydd adnabod eich iPad yn fuan.\nangen iTunes i osod ar y cyfrifiadur, i wneud yn siŵr y Wondershare y mae TunesGo yn gweithio.\nCam 2. Lluniau cysoni o iPad i'r cyfrifiadur\nCliciwch y tab "Lluniau" yn y goeden cyfeiriadur chwith. Ar ôl hynny, dewiswch lluniau neu albymau. Cliciwch "Allforio". Yna, dewiswch Arbed llwybr i storio albymau allforio neu ffotograffau. Peidiwch ag anghofio i gadw eich iPad wedi cysylltu bob amser yn ystod y broses drosglwyddo.\nMae Wondershare TunesGo yn cefnogi modelau iPad yn seiliedig ar iOS 5/6/7, fel iPad â Retina arddangos, iPad mini iPad ac 2. Mae trosglwyddo llun yn para un neu ddau funud. Yna, bydd eich holl luniau yn eisiau eu copïo i'r cyfrifiadur. Bellach, nid ydych yn gallu naill ai rhagolwg iddynt neu eu rhannu yn.\nFideo am sut i drosglwyddo lluniau o iPad i cyfrifiadur


40 Syniadau Pen-blwydd Gorau 2022 – Stokepic\n40 Syniadau Pen-blwydd Gorau 2022\nYn syml, penblwyddi yw fy hoff wyliau. Does dim ots os yw hi’n ddiwrnod arbennig i mi fy hun neu’n rhywun dwi’n ei garu (heck, hyd yn oed rhywun dwi ddim ond yn dyddio’n achlysurol). Mae gennych gyfle i ddathlu person sengl a phopeth sy’n dda amdano! Sori i fod yn corny, ond beth sy’n fwy annwyl na hynny?\nGyda hynny mewn golwg, mae’n bryd asesu cyflwr presennol dathliadau pen-blwydd. Nawr, rydw i’n caru GNO neu wibdaith bwyty grŵp cymaint â’r ferch nesaf, ond weithiau mae diffyg agosatrwydd yn y cynulliadau hyn. Hefyd, er fy mod wrth fy modd yn mwynhau fy gang cyfan, nid yw fy waled eisiau unrhyw ran o bryd 3 chwrs. (Dyma’r rhan lle mae’r cinio cartref blasus yn dod i mewn i’r sgwrs.) Nid oes ots os ydych chi’n cynllunio dathliad pen-blwydd rhamantus i ddau neu ginio ffansi gyda’ch ffrindiau gorau, mae coginio gartref yn ddewis arall clyd i bartïon swnllyd. Hefyd, mae rhedeg siopau groser yn fath o ymlaciol, iawn?\nOs ydych chi’n barod am ddychweliad solar gydag apiau blasus, byrbrydau, a chiniawau llawn, mae gennym ni amrywiaeth o opsiynau yn aros amdanoch chi yma. Cymerwch olwg ar y syniadau cinio pen-blwydd yn 40 isod a cheisiwch beidio â mynd yn rhy newynog (mae’n anodd, rhaid cyfaddef). Hapus i fwyta, nawr gwisgwch eich het parti.\nOrzo Pobi gyda Chaws, Tomato a Basil\nMae’r orzo pobi hwn gyda thomato a basil ffres yn nefoedd parmesan. Mae fel dysgl basta gyda syndrom impostor. Neu’r syndrom im-pasta! Mae’n ddrwg gennyf.\nMynnwch y rysáit o How Sweet Eats.\nPasta hufennog gyda saws fodca\nHynny yw, bydd y fodca eisoes ar y cownter ar gyfer y rysáit hwn, felly mae gennych chi barti eisoes. (Y briwsion bara rhosmari wedi’u tostio yw’r eisin ar y gacen/pasta diarhebol yma.)\nQuinoa Chimichurri gyda Stecen Flank\nOnid ydych chi wrth eich bodd pan ddaw pryd ysgafn, ffres a phrif gwrs swmpus ynghyd i greu’r saig berffaith? Wel, dyna *yn union* beth sydd gennym ni yma.\nClyd, hufennog, clasurol – beth arall sydd ei angen arnoch chi mewn rysáit cartref? Bonws: Dim ond chwe chynhwysyn sydd eu hangen ar y pasta hwn, ac mae’r rhan fwyaf ohonynt eisoes yn cymryd lle yn eich oergell.\nYn ôl pob tebyg, mae malws melys Prosecco yn fargen fawr, a TBH, dyma’r math o bwdin dathlu y mae’r byd wedi bod yn aros yn amyneddgar amdano. Marshmallows gyda thro byrlymus? Cyfrwch arna i.\nMynnwch y rysáit gan Rosalynn Daniels.\nSgwariau Poced Pwff Asbaragws\nUn tamaid o’r sgwâr poced hwn a chewch flas ar hyfrydwch asbaragws mwg / prosciutto / gouda. Os oes angen i chi ddadwneud y botwm uchaf ar eich jîns, nawr yw’r amser.\nCwcis Sglodion Siocled Menyn Halen Brown\nMae’n rhaid bod rheswm gwyddonol pam mae pinsied o halen ar friwsion sglodion siocled yn codi’ch hwyliau a’ch pwdin. A allwn ni wneud astudiaeth ar hynny?\nMynnwch rysáit Cravings gan Chrissy Teigen.\nArnold Palmers Lemonêd Mefus Sbigog\nY ddiod haf hon yw’r danteithion perffaith cyn cinio. Mae dail mintys yn mynd yr ail filltir ac yn gwneud i’r coctels achlysurol hyn deimlo’n fwy ~cain~.\nTwistiaid Prosciutto a Parmesan\nA wnaeth rhywun archebu’r archwaeth mwyaf trawiadol erioed? (Fe wnes i eich twyllo, dim ond crwst pwff o’r adran rhewgell dda ydyw.)\nCael y rysáit b Cravingsa Chrissy Teigen.\nPobi Enchilada Cyw Iâr\nMae’r dysgl enchilada hwn yn gadael llawer o le ar gyfer amlochredd a chyfnewid cynhwysion (cyn belled â’ch bod yn cadw’r afocado, gadewch i ni fod yn onest, mae’n stwffwl). Unrhyw ffordd rydych chi’n ei wasanaethu, mae hi’n boblogaidd.\nMynnwch y rysáit gan Joy the Baker.\nUn Pot Marry Me Cyw Iâr\nRhowch gynnig ar hyn a byddwch yn deall yr ystyr y tu ôl i’r enw. Mae rhywbeth am y rysáit TikTok cyw iâr hufenog hwn yn ysbrydoli ymrwymiad gydol oes mewn bwytai ym mhobman.\nCiwcymbr Cilatro Margarita\nDyma’r coctel adfywiol gorau i ychwanegu at bron unrhyw goginio. Mae’r cyfuniad ffres o giwcymbr, calch a cilantro mor hawdd ag yfed dŵr pefriog.\nPizza Pepperoni gyda pherlysiau a thomato\nMae’r gacen hon yn gwirio pawb o’u blychau pizza, gyda marciau uchel am ymylon crensiog, cawslyd a gooey. Taflwch ef yn y popty cyn gynted â phosibl.\nMynnwch y rysáit ar gyfer Cynhaeaf Hanner Pob.\nGarlleg, basil a nwdls cyri coch\nMae’r blasau cyri a basil yma ar y lefel nesaf, ac mae’r ddysgl gyfan yn dod at ei gilydd mewn dim ond 20 munud. Dyma sut y dylai pob rysáit cinio fod.\nCael y rysáit Cynhaeaf Hanner Pob.\nBariau Chewy Menyn Pysgnau Siocled\nMae siocled a PB yn gyfuniad mor brofedig a gwir. Chwipiwch swp a’i weini yn lle cacen ben-blwydd glasurol (ni fydd ots gan eich gwesteion).\nMae’r pops cacennau hawdd hyn i’w gwneud yn unig Edrych Cymhleth. Mae’r rysáit yn galw am gymysgedd cacennau mewn bocs, ac maent yn dod at ei gilydd yn ddi-dor.\nMynnwch y rysáit o Preppy Kitchen.\nMae Gnocchi gyda’r twist tatws melys hwn yn ychwanegu haen o flas a fydd yn chwythu’ch meddwl.\nChwilio am rywbeth soffistigedig i wasanaethu ar eich diwrnod arbennig? Bydd y ddysgl Ffrengig glasurol hon yn gwneud y tric.\nMynnwch y rysáit ar gyfer Mon Petit Pedwar.\nIeir Cernywaidd gyda siwgr brown a dresin bara corn\nRwy’n credu’n gryf y dylai dip bara corn fod yn rhywbeth ar gyfer y flwyddyn gyfan, nid dim ond danteithion wedi’i neilltuo ar gyfer Diwrnod Twrci. Os ydych chi’n cytuno, yna’r rysáit hwn yw’r cinio blasus rydych chi wedi bod yn aros amdano trwy’r flwyddyn.\nMynnwch y rysáit gan y cogydd Will Coleman.\nMae’r bwyd Eidalaidd ffres hwn y tu hwnt i flasus. Pwy oedd yn gwybod bod pys a phasta yn gyfuniad breuddwyd?\nMynnwch y rysáit gan Food52.\ndau ddeg un\nEog pob gyda menyn garlleg\nMae Eog Creisionllyd yn siŵr o fod yn ffefryn gan y dorf. Hefyd, paru gyda thatws bysedd? Pob lwc i gael eich gwesteion cinio allan o’ch fflat ar ddiwedd y nos.\nMynnwch y rysáit gan Cafe Delites.\nDim cig, dim problem. Efallai y bydd y rysáit Indiaidd traddodiadol hwn ar gyfer reis a llysiau sbeislyd yn gweithio fel dysgl ochr, ond a dweud y gwir, mae’n ddigon calonog i fod yn ganolog.\nByrger melys a hallt gyda Jam Ffigys, Caws Gafr ac Arugula\nNawr, dyma sut rydych chi’n dyrchafu’ch byrger clasurol yn iawn. Eu paratoi gyda’ch criw yw’r gweithgaredd bwyta awyr agored eithaf.\nMynnwch y rysáit gan Food 52.\nLasagna llysiau gwyrdd gyda zucchini, pys a ffa gwyrdd\nMae’r rysáit lasagna cymysg hwn yn un y byddwch am ei arbed ymhell ar ôl eich cinio arbennig, mae hynny’n sicr.\nLinguine gyda Cregyn bylchog, Persli a Lemon\nYdy dy geg yn dyfrio yn barod? Nid dim ond fi? Mae’r rysáit hwn yn chwerthinllyd o hawdd i’w wneud, gyda thaliad sy’n amlwg yn flasus (heb sôn am ei fod yn edrych yn wych! ffansi).\nCyfnewidiwch sbageti traddodiadol am reis Arborio ac mae gennych chi gymysgedd carbohydrad newydd sy’n ginio risotto buddugol. Ac ydy, mae’r rheini’n ddarnau crensiog o’r pancetta wedi’i ysgeintio ar ei ben.\nPowlenni Mahi Taco wedi’u duo\nNid yw eich Taco Tuesdays erioed wedi edrych cystal. Sesnwch nhw trwy dduo’r pysgod yn gyntaf, yna rhoi dresin cnau coco-chipotl-calch ar ben popeth.\nMynnwch y rysáit gan Le Creuset.\nSchnitzel wedi’i ffrio gyda lemonau a capers wedi’u ffrio\nNid ydych erioed wedi cael Schnitzel fel hyn. Ac os nad ydych erioed wedi cael Schnitzel o’r blaen, y rysáit blasus hwn yw’r lle i ddechrau. (Nawr dywedwch hynny bum gwaith yn gyflymach.)\nrisotto lemwn gyda pherlysiau ffres a garlleg\nPenblwydd ar thema fila Eidalaidd! (Dyna’r naws mae’r pryd hwn yn ei roi.)\nMynnwch y rysáit gan Minimalist Baker.\nPasta Gwanwyn Fegan gyda Llysiau wedi’u Rhostio\nLlawenhewch y ffaith bod hwn yn bryd o fwyd y gall pawb ymchwilio iddo ac eisiau coginio dro ar ôl tro, waeth beth fo’r cyfyngiadau dietegol.\n1 Pot Fegan Cawl Ffa Gwyn\nDysgl ochr clyd iawn ar gyfer noson oer o gwymp neu wanwyn. Mae hefyd mor lliwgar – byddai maethegwyr ledled y byd yn falch.\nStroganoff Madarch Hufenllyd Fegan\nCredwch fi pan ddywedaf mai’r pryd di-laeth hwn yw popeth. Gyda chaws neu hebddo, nid yw’r stroganoff madarch hwn yn anwybyddu hufen neu flasusrwydd.\nGnocchi blodfresych gyda saws fodca a ffa gwyrdd\nPwy allai gael digon ar y gwir gampwaith hwn o bryd o fwyd? Neb, nid person sengl. Mae’n anrheg pen-blwydd perffaith mewn gwirionedd.\nCael y rysáit gan Y modern ei hun.\nYdy, mae cyri sboncen cnau menyn ar y fwydlen ac yn rysáit amlwg ar gyfer ciniawau codwm. Breninesau pen-blwydd mis Hydref (Rwy’n gweld Libras), mae’r un hon ar eich cyfer chi.\nMynnwch y rysáit o The Modern Proper.\nNwdls Ramen Sesame Garlleg\nNa, nid o gwpan y daw hyn. Dyma’r fersiwn ~uchel~ o nwdls ramen, a elwir hefyd yn fwyd fy mreuddwydion.\nAdobo Cyw Iâr Ffilipinaidd\nRhedeg peidiwch â cherdded i’ch cegin ar gyfer y pleser torfol hwn. Os nad ydych erioed wedi coginio bwyd Ffilipinaidd, rydych chi wedi bod yn colli allan ar y stwffwl cyw iâr hwn.\nCregyn wedi’u stwffio yw fy iaith garu, ac mae’r rysáit cawslyd, llawn ricotta hon yn galw am groen lemwn ffres a sbigoglys (sydd yn y bôn yn ei wneud yn fwyd iach, iawn?)\nMynnwch y rysáit ar gyfer Cariad a Lemonau.\nOrecchiette gyda Brocoli Rabe\nOrecchiette yw’r pasta harddaf sydd ar gael, ac o’i baru â rêb brocoli wedi’i ffrio a thomatos wedi’u sychu yn yr haul, dyma’r dewis gorau ar gyfer cinio sy’n plesio’r dorf.\nCawl Pei Pot Cyw Iâr Hufen\nYdy yn wir, dehongliad cawl yw hwn o fwyd cysur clasurol. Dyblu’r swp, oherwydd bydd yn bendant yn dod yn ôl am eiliadau.\nMynnwch y rysáit gan The Chunky Chef.\nPenfras wedi’i serio gyda Lemon a Capers\nMae prydau lefel Michelin yn bosibl i’w cyflawni gartref, ac mae’r pryd hwn yn brawf, rwy’n addo.\nMynnwch y rysáit o The Kitchn.


Beth yw'r ymarferion ysgrifenedig a briffio? | Join The Police\nBeth yw'r ymarferion ysgrifenedig a briffio?\nAr gyfer y rhan hon o’r broses ymgeisio, bydd arnoch angen gliniadur, cyfrifiadur desg neu dabled gyda meicroffon, camera a chwaraewr flash i gofnodi eich enw ar ddiwedd yr ymarfer i gadarnhau pwy ydych. Dylech gael pecyn gwybodaeth llawn yn rhoi manylion beth i’w ddisgwyl ymlaen llaw.\nYn yr ymarfer ysgrifenedig, gofynnir i chi gymryd rôl cwnstabl heddlu sydd angen llenwi tasg ysgrifenedig ar frys i’ch rheolwr llinell.\nByddwch yn cael pedwar darn o wybodaeth i’ch helpu gyda’r dasg. Bydd gennych 40 munud i ddarllen y wybodaeth a chwblhau’r ymarfer ysgrifenedig, y mae’n rhaid ei wneud mewn un eisteddiad. Fe’i cynlluniwyd i’ch asesu mewn cymhariaeth â’r cymwyseddau a’r gwerthoedd sy’n bwysig i gwnstabliaid heddlu:\nbod yn ddiduedd\nrydym yn dadansoddi yn feirniadol\nrydym yn cyflawni, cefnogi ac ysbrydoli\nYn yr ymarfer briffio, byddwch yn cymryd rôl cwnstabl heddlu eto. Byddwch yn cael eich briffio ar fater penodol ac yn cael y dasg o ymateb i nifer o gwestiynau cysylltiedig.\nByddwch yn cael 10 munud i ddarllen y deunyddiau paratoi a roddir i chi ac ystyried eich ymateb. Yn y 36 munud sy’n weddill, byddwch yn cael cwestiynau i’w hateb. Yn yr ymarfer hwn, byddwch yn cael eich asesu ar y cymwyseddau a’r gwerthoedd canlynol:\nrydym yn ymwybodol yn emosiynol\nrydym yn cymryd perchenogaeth\nrydym yn flaengar ac â meddwl agored\nAr ôl i chi gwblhau’r ddau ymarfer, byddwch yn cael eich canlyniad trwy e-bost. Os byddwch yn llwyddiannus ar y cam hwn, byddwch wedyn yn symud ymlaen i’r Profion Meddygol a Ffitrwydd a Fetio.


Ken Skates yn cyhoeddi y bydd £300 mil ar gael i adfer gwasanaethau bws Gogledd-ddwyrain Cymru | LLYW.CYMRU\nKen Skates yn cyhoeddi y bydd £300 mil ar gael i adfer gwasanaethau bws Gogledd-ddwyrain Cymru\nMae teithwyr ar fysiau yng Ngogledd-ddwyrain Cymru wedi derbyn newyddion da heddiw.\nMae’r grant, fydd ar gael i Gynghorau Sir Ddinbych, Sir y Fflint a Wrecsam ar unwaith, yn caniatáu i wasanaethau sy’n cael eu colli gael eu cyflwyno unwaith yn rhagor, ac i roi sicrwydd i’r gwasanaethau sydd eisoes yn cael eu darparu.\nMeddai Ken Skates, Ysgrifennydd yr Economi a’r Seilwaith:\n“Dwi’n falch o gyhoeddi y cyllid hwn ar gyfer yr awdurdodau lleol yr effeithir arnynt fwyaf o ganlyniad i ddiddymu GHA Coaches. Dwi’n disgwyl iddo gael ei ddefnyddio i wella gwasanaethau, a’r dewis i deithwyr, gan ail-gyflwyno y prif lwybrau a gollwyd a rhoi sicrwydd i’r rhwydwaith.\n“Mae’n amlwg, fodd bynnag, fod yn rhaid inni edrych ar ddyfodol hirdymor teithio ar fysiau a sut y gall awdurdodau lleol, cwmnïau bysiau, grwpiau teithwyr, Llywodraeth Cymru ac eraill gydweithio’n well i sicrhau bod gwasanaethau yn cael eu cynnal a’u gwella.\n“Bydd Uwchgynhadledd y Gwasanaethau Bysiau y byddaf yn ei harwain yn Wrecsam ar 23 Ionawr, swydd cydgysylltydd bysiau Gogledd Cymru sydd wedi ei chreu gennym a’r cymorth ychwanegol yr wyf wedi ei gyhoeddi drwy Busnes Cymru a Chyllid Cymru i gyd yn helpu.\n“O ran y cyllid hwn, rwyf wedi gwneud yn glir i’r cynghorau ei fod wedi ei ddarparu ar y sail y byddant yn datblygu a chyflwyno strategaeth gadarn ar gyfer dyfodol gwasanaethau bysiau yng Ngogledd Cymru erbyn mis Mawrth. Mae er budd pawb i sicrhau nad oes sefyllfa fel yr un a welwyd gyda GHA coaches yn codi eto, ac rwyf yn benderfynol fod ein gwasanaethau bysiau yn fwy cynaliadwy.\n“Mae gan bob un ohonom yr un nod – sicrhau bod teithwyr ar draws y rhanbarth a thu hwnt yn derbyn y safon a’r gwasanaeth cynaliadwy y mae ganddynt yr hawl iddo. Bydd y cyllid hwn yn helpu hynny.”


Cwpan Cenhedloedd y Môr Tawel - Wicipedia\nCwpan Cenhedloedd y Môr Tawel\ncystadleuaeth rhyngwladol rygbi'r undeb, digwyddiad rheolaidd ym myd chwaraeon\nCwpan Pacific Nations 2012, Tokyo, Samoa yn curo Siapan 27–26\nSeremoni wobrywo, Cwpan IRB Pacific Nations, 2013\nTwrnamaint rhyngwladol rygbi'r undeb yw Cwpan Cenhedloedd y Môr Tawel (Pacific Nations Cup neu World Rugby Pacific Nations Cup i roi ei henw llawn). Ei henw blaenorol oedd yr IRB Pacific 5 Nations. Fe’i crëwyd gan y Bwrdd Rygbi Rhyngwladol (IRB) - a elwir yn World Rugby bellach - i hyrwyddo chwaraeon rygbi'r undeb yn ngwledydd y Môr Tawel a rygbi ryngwladol ar Lefel 2 (yr haen o dan y prif wledydd fel Cymru, Seland Newydd, Ffainc ag ati). Bu sawl newid yn fformat a niferodd y timau dros y blynyddoedd. Ar hyn o bryd (2019), mae chwe thîm cenedlaethol yn cymryd rhan: Ffiji, Siapan, Canada, Samoa, Tonga Jeorjia a'r UDA.\n4 Rhestr Enillwyr\nLogo'r hen Pacific 5 Nations\nY cyfranogwyr yn y gystadleuaeth, a ddisodlodd y twrnamaint Tair Gwlad y Môr Tawel (Pacific Tri-Nations), oedd Ffiji, Samoa, Tonga a Siapan i ddechrau, y Crysau Duon Iau ac Awstralia A. Ar gyfer rhifyn cyntaf y twrnamaint yn 2006 gwahoddwyd Awstralia, ond wedi dirywio, cyn y Cyhoeddodd Undeb Rygbi Awstralia ar Hydref 18, 2006, y bydd y wlad yn cymryd rhan yn y twrnamaint gydag Awstralia A, tîm wrth gefn y "Wallabies". Felly, yn 2007 a 2008 cynrychiolwyd chwe thîm yn y gystadleuaeth. O ganlyniad, ailenwyd y twrnamaint yn IRB Pacific 5 Nations yng World Rugby Pacific Nations Cup (Cwpan Cenhedloedd y Môr Tawel World Rugby). Sefydlwyd y Cwpan fel rhan o fuddsoddiad o $US50 miliwn a gyhoeddwyd gan World Rugby er mwyn dabtlygu rygbi'r undeb fel gêm fyd-eang.\nYn 2008, disodlodd Māori Seland Newydd y Crysau Duon Iau (ail dîm SN) a chwaraeodd tîm y Maori yn lle. Adolygwyd y penderfyniad hwn flwyddyn yn ddiweddarach, fodd bynnag, fel bod y Crysau Duon Iau yn cymryd rhan yn rhifyn 2009. Diddymwyd tîm Awstralia A yn 2009 am resymau ariannol. Yn yr un flwyddyn, cyhoeddodd y Crysau Duon Iau eu bod yn tynnu’n ôl, felly erbyn 2012, dim ond pedwar tîm i chwarae am y teitl yng Nghwpan Cenhedloedd y Môr Tawel.\nRhwng 2013 a 2015 gwahoddwyd Canada ac UDA, 2018 Georgia.\nTimay Cwpan Cenhedloedd y Môt Tawel a'u safle perfformiad:\nIRB Pacific 5 Nations, 2006\nFfiji 3rd 4th 4th 2nd 2nd 4th 2nd 1st 2nd 1st 1st 1st 1st 2nd\nNodyn:RuA N/A 2nd 2nd N/A N/A N/A N/A N/A N/A N/A N/A N/A N/A N/A\nNodyn:RuA 1st 1st N/A 1st\nUnol Daleithiau America 5th 2nd 5th 3rd\n^ * Yn 2014 rhannwyd y twrnamaint yn adrannau heb gemau pontio na rownd derfynol. Enillodd Samoa a Siapan eu cystadleuaeth adrannol.\nSiapan v Tonga yn Stadiwm Honjo, Pacific 5 Nations, 2006\nBydd y twrnamaint yn cael ei chwarae yn y fformat "pawb-yn erbyn pawb". Mae buddugoliaeth yn cael ei gwobrwyo gyda phedwar pwynt. Rydych chi'n cael dau am gêm gyfartal a dim un ar gyfer gêm gyfartal. Dyfernir pwyntiau bonws i'r timau pan fyddant yn gwneud pedwar ymgais neu fwy mewn gêm, p'un a ydynt yn ennill neu'n colli, neu pan fydd tîm â saith pwynt neu lai yn colli'r gwahaniaeth.\n2006 Seland Newydd Samoa\n[2007 Seland Newydd Awstralia\n2008 Seland Newydd Awstralia\n2009 Seland Newydd Japan\n2010 Samoa Ffiji\n2011 Japan Tonga\n2012 Samoa Ffiji\n2013 Ffiji Canada\n2015 Ffiji Samoa\n2016 Ffiji Samoa\n2017 Ffiji Tonga\n2018 Ffiji Tonga\nGwefan Pacific Nations Cup Archifwyd 2011-09-02 yn y Peiriant Wayback.\n↑ Pacific 5 Nations takes shape[dolen marw] 19 Hydref 2006\nWedi dod o "https://cy.wikipedia.org/w/index.php?title=Cwpan_Cenhedloedd_y_Môr_Tawel&oldid=10859138"


Da Chi, Diogelwch Ein Swyddfeydd Post - Leanne - Leanne Wood - Rhondda Plaid Cymru CYM\nDa Chi, Diogelwch Ein Swyddfeydd Post - Leanne\nPostiwyd ar January 31 2019, 11:32 yh\nMae Leanne Wood am weld rhwydwaith y swyddfeydd post yn cael ei gryfhau yn sgil cau nifer o fanciau yn y Rhondda.\nDywedodd AC y Rhondda taw'r swyddfa bost oedd yr unig ffordd i lawer o gymunedau yn yr etholaeth dderbyn gwasanaethau ariannol ar ôl i'r banciau gau llawer o'u canghennau. O ganlyniad, galwodd Ms. Wood ar Lywodraeth Cymru i neulltuo cyllid i helpu swyddfeydd post i amddiffyn a chryfhau eu busnes.\nYn ystod sesiwn llawn o'r Senedd yr wythnos hon, dywedodd Ms. Wood, "Yn ystod y mis diwethaf, rydyn ni wedi colli tair cangen banc yn y Rhondda.\n"Cyhoeddodd Barclays eu bod yn cau eu canghennau yn Nhonypandy a Ferndale, ac yn fwy diweddar cyhoeddodd Santander eu bod yn mynd i gau eu cangen yn Nhonypandy yn ogystal.\n"Golyga hyn nad oes yun banc ar ôl yn y Rhondda Fach. Bellach, mae'n amlwg i mi fod rhwydwaith y swyddfeydd post yn mynd i ddod yn bwysicach yn sgil rhaglen gau ddidostur y banciau corfforaethol.\nYn y gorffennol, roedd gennym gronfa amrywiaeth y swyddfa bost. Roedd honno'n rhan allweddol o Lywodraeth Cymru'n Un Llafur Plaid Cymru i estyn grantiau i swyddfeydd post er sicrhau eu bod yn fwy cynaliadwy.\n"Pe bawn yn gallu amddiffyn a chryfhau rhwydwaith y swyddfeydd post, gallai sicrhau na fyddai pobl a chymunedau'n cael eu hamddifadu'n llwyr o wasanaethau ariannol. Felly, oherwydd hyn, wnewch chi ystyried rhyddhau arian i ailgychwyn y fath gronfa?'\nYn ei hateb, dywedodd y Gweinidog Cyllid na fyddai Llywodreth Cymru'n ariannu'r fath gynllun yn y sefyllfa ariannol sydd ohoni.\nAr nodyn mwy calonogol, croesawodd Leanne y newyddion bod Swyddfa Bost Tonypandy wedi ailagor yr wythnos hon ar ôl bod ar gau am rai misoedd. Hefyd, croesawodd ymdrechion gan Swyddfa'r Post i hysbysebu Swyddfa Bost Ferndale i ddarpar bostfeistri yn sgil cynlluniau'r postfeistr presennol i ymddeol.